02020R0688 — FI — 27.09.2021 — 001.004

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION DELEGOITU ASETUS (EU) 2020/688, annettu 17 päivänä joulukuuta 2019, Euroopan parlamentin ja neuvoston asetuksen (EU) 2016/429 täydentämisestä unionissa tapahtuviin maaeläinten ja siitosmunien siirtoihin sovellettavien eläinterveyttä koskevien vaatimusten osalta (ETA:n kannalta merkityksellinen teksti) (EUVL L 174 3.6.2020, s. 140)

Muutettu:





Oikaistu:









▼B

KOMISSION DELEGOITU ASETUS (EU) 2020/688,

annettu 17 päivänä joulukuuta 2019,

Euroopan parlamentin ja neuvoston asetuksen (EU) 2016/429 täydentämisestä unionissa tapahtuviin maaeläinten ja siitosmunien siirtoihin sovellettavien eläinterveyttä koskevien vaatimusten osalta

(ETA:n kannalta merkityksellinen teksti)







I OSA

YLEISET SÄÄNNÖT

1 artikla

Kohde

Tällä asetuksella täydennetään asetuksen (EU) 2016/429 5 artiklan 1 kohdassa vahvistettuja, eläinten välillä tarttuvien tai eläimestä ihmiseen tarttuvien eläintautien ehkäisemistä ja torjuntaa koskevia sääntöjä siltä osin kuin on kyse pidettävien maaeläinten, luonnonvaraisten maaeläinten ja siitosmunien siirroista unionin sisällä.

2 artikla

Soveltamisala

1. Tätä asetusta sovelletaan a) pidettäviin ja luonnonvaraisiin maaeläimiin ja siitosmuniin; b) pitopaikkoihin, joissa kyseisiä eläimiä ja siitosmunia pidetään tai joihin niitä kootaan; c) toimijoihin, jotka pitävät kyseisiä eläimiä ja siitosmunia; d) toimijoihin, jotka kuljettavat maaeläimiä ja siitosmunia; e) jäsenvaltioiden toimivaltaisiin viranomaisiin.

2. II osaa sovelletaan pidettävien maaeläinten ja siitosmunien siirtoihin ainoastaan silloin, kun ne tapahtuvat jäsenvaltioiden välillä, lukuun ottamatta 4–6 artiklaa ja 63 artiklaa, joita sovelletaan pidettävien maaeläinten ja siitosmunien siirtoihin myös jäsenvaltion sisällä.

3 artikla

Määritelmät

Tässä asetuksessa tarkoitetaan:

(1) ’kuljetusvälineellä’ maantieajoneuvoa tai raideliikennevälinettä, vesi- ja ilma-alusta;

(2) ’kuljetuspäällyksellä’ kehikkoa, laatikkoa, säilytysastiaa tai muuta tukevaa rakennetta, jota käytetään eläinten tai munien kuljetukseen mutta joka ei ole kuljetusväline;

(3) ’ympäristöstään eristetyllä tuotantolaitoksella’ pitopaikkaa, jossa sen rakenteet varmistavat yhdessä tiukkojen bioturvaamistoimenpiteiden kanssa eläintuotannon tehokkaan eristämisen kyseiseen tuotantoon liittyvistä tiloista sekä ympäristöstä;

(4) ’nautaeläimellä’ eläintä, joka kuuluu johonkin sukuihin Bison, Bos (mukaan lukien alasuvut Bos, Bibos, Novibos, Poephagus) ja Bubalus (mukaan lukien alasuku Anoa) kuuluvista sorkka- ja kavioeläinten lajeista, sekä näiden lajien risteytyksenä syntynyttä jälkeläistä;

(5) ’ ”taudista” vapaalla pitopaikalla’ pitopaikkaa, jolle on myönnetty taudista vapaa asema delegoidussa asetuksessa (EU) 2020/689 säädettyjen vaatimusten mukaisesti;

(6) ’ ”taudista” vapaalla asemalla’ jäsenvaltion tai sen vyöhykkeen taudista vapaata asemaa, jonka komissio on hyväksynyt asetuksen (EU) 2016/429 36 artiklan mukaisesti;

(7) ilmaisulla ’ ”tautia” ei ole raportoitu’ sitä, että yhtään pitopaikassa pidettävää asiaankuuluviin lajeihin kuuluvaa eläintä tai eläinryhmää ei ole luokiteltu kyseisen taudin vahvistetuksi tapaukseksi ja että kaikki kyseisen taudin tautiepäilyt on suljettu pois;

(8) ’teurastettaviksi tarkoitetuilla ”eläimillä” ’ pidettäviä maaeläimiä, jotka on määrä kuljettaa teurastamoon joko suoraan tai kokoamisen jälkeen;

(9) ’hyväksytyllä karanteenipitopaikalla’ pitopaikkaa, jolle on myönnetty hyväksyntä delegoidun asetuksen (EU) 2019/2035 14 artiklan mukaisesti;

(10) ’hyväksytyllä hävittämisohjelmalla’ jäsenvaltiossa tai sen vyöhykkeellä toteutettavaa tautien hävittämisohjelmaa, jonka komissio on hyväksynyt asetuksen (EU) 2016/429 31 artiklan 3 kohdan mukaisesti;

(11) ’lammaseläimellä’ eläintä, joka kuuluu johonkin sukuun Ovis kuuluvista sorkka- ja kavioeläinten lajeista, sekä näiden lajien risteytyksenä syntynyttä jälkeläistä;

(12) ’vuohieläimellä’ eläintä, joka kuuluu johonkin sukuun Capra kuuluvista sorkka- ja kavioeläinten lajeista, sekä näiden lajien risteytyksenä syntynyttä jälkeläistä;

(13) ’sikaeläimellä’ eläintä, joka kuuluu johonkin asetuksen (EU) 2016/429 liitteessä III luetelluista heimoon Suidae kuuluvista sorkka- ja kavioeläinten lajeista;

(14) ’hevoseläimellä’ eläintä, joka kuuluu johonkin sukuun Equus kuuluvista kavioeläinten lajeista (hevoset, aasit ja seeprat mukaan lukien), sekä näiden lajien risteytyksenä syntynyttä jälkeläistä;

(15) ’kamelieläimellä’ eläintä, joka kuuluu johonkin asetuksen (EU) 2016/429 liitteessä III luetelluista heimoon Camelidae kuuluvista sorkka- ja kavioeläinten lajeista;

(16) ’hirvieläimellä’ eläintä, joka kuuluu johonkin asetuksen (EU) 2016/429 liitteessä III luetelluista heimoon Cervidae kuuluvista sorkka- ja kavioeläinten lajeista;

(17) ’muilla pidettävillä sorkka- ja kavioeläimillä’ muita pidettäviä sorkka- ja kavioeläimiä kuin nauta-, lammas-, vuohi-, sika-, hevos-, kameli- ja hirvieläimiä;

(18) ’tartunnanlevittäjiltä suojatulla pitopaikalla’ osaa pitopaikan tiloista tai kaikkia sen tiloja, jotka on suojattu Culicoides-lajien hyönteisiltä asianmukaisin fyysisin ja hallinnollisin keinoin, ja pitopaikalla on toimivaltaisen viranomaisen delegoidun asetuksen (EU) 2020/689 44 artiklan mukaisesti myöntämä tartunnanlevittäjiltä suojatun pitopaikan asema;

(19) ’tartunnanlevittäjistä vapaalla kaudella’ tietyllä alueella ajanjaksoa, jona Culicoides-lajien hyönteisiä ei esiinny, määritettynä delegoidun asetuksen (EU) 2020/689 liitteessä V olevan II osan 1 luvun 5 jakson mukaisesti;

(20) ’siitossiipikarjalla’ vähintään 72 tunnin ikäistä siipikarjaa, joka on tarkoitettu siitosmunien tuotantoon;

(21) ’tuotantosiipikarjalla’ vähintään 72 tunnin ikäistä siipikarjaa, jota kasvatetaan lihan, kulutukseen tarkoitettujen munien tai muiden tuotteiden tuottamiseksi tai riistalintujen luontoon istuttamista varten;

(22) ’parvella’ kaikkea siipikarjaa, jonka yksilöillä on sama terveystilanne ja jota pidetään samoissa tiloissa tai samassa tarhassa ja joka muodostaa yhden ainoan epidemiologisen yksikön, tai kaikkia tällaisia vankeudessa pidettäviä lintuja; sisätiloissa pidettävän siipikarjan osalta tähän käsitteeseen sisältyvät kaikki linnut, jotka jakavat saman ilmatilan;

(23) ’untuvikoilla’ kaikkea alle 72 tunnin ikäistä siipikarjaa;

(24) ’erikseen määritellyistä taudinaiheuttajista vapailla munilla’ siitosmunia, jotka on saatu ’erikseen määritellyistä taudinaiheuttajista vapaista siipikarjaparvista’ sellaisina kuin kyseiset taudinaiheuttajat on kuvattu Euroopan farmakopeassa ( 1 ) ja jotka on tarkoitettu yksinomaan diagnostiseen tai farmaseuttiseen käyttöön tai tutkimuskäyttöön;

(25) ’rekisteröidyllä hevoseläimellä’ a) lajien Equus caballus ja Equus asinus puhdasrotuista jalostuseläintä, joka on merkitty tai merkittävissä asetuksen (EU) 2016/1012 4 tai 34 artiklan mukaisesti tunnustetun jalostusjärjestön tai jalostuselimen perustaman kantakirjan pääosastoon; b) lajin Equus caballus pidettävää eläintä, jonka kansainvälinen kilpailu- tai urheiluhevosia hallinnoiva yhdistys tai järjestö on rekisteröinyt suoraan tai kansallisen liittonsa tai kansallisten sivutoimipaikkojensa välityksellä (’rekisteröity hevonen’);

(26) ’kädellisillä’ kädellisten lahkoon kuuluvien lajien eläimiä, lukuun ottamatta ihmisiä;

(27) ’tarhamehiläisellä’ Apis mellifera -lajin eläintä;

(28) ’kimalaisella’ Bombus-suvun lajeihin kuuluvaa eläintä;

(29) ’koiralla’ Canis lupus -lajin pidettävää eläintä;

(30) ’kissalla’ Felis silvestris -lajin pidettävää eläintä;

(31) ’fretillä’ Mustela putorius furo -lajin pidettävää eläintä;

(32) ’muilla lihansyöjillä’ muita Carnivora-lahkoon kuuluvia eläimiä kuin koirat, kissat ja fretit;

(33) ’kiertävällä sirkuksella’ näyttelyä tai tivolia, jossa on eläimiä tai eläinnäytöksiä ja jonka on tarkoitus siirtyä jäsenvaltioiden välillä;

(34) ’eläinnäytöksellä’ näytöstä, jossa esiintyy näyttelyä tai tivolia varten pidettäviä eläimiä ja joka voi olla osa sirkusta;

(35) ’kirjekyyhkyllä’ kyyhkyä, joka kuljetetaan tai joka on tarkoitus kuljettaa kyyhkyslakastaan toiseen jäsenvaltioon, jotta se voidaan päästää lentämään takaisin alkuperäjäsenvaltioon.







II OSA

PIDETTÄVIEN MAAELÄINTEN JA SIITOSMUNIEN SIIRROT UNIONIN SISÄLLÄ







1 LUKU

Unionin sisällä tapahtuvia pidettävien maaeläinten ja siitosmunien siirtoja koskevat yleiset vaatimukset







1 jakso

Unionin sisäistä kuljetusta koskevat taudinehkäisytoimenpiteet asetuksessa (EU) 2016/429 säädettyjen toimenpiteiden lisäksi

4 artikla

Kuljetusvälineitä koskevat yleiset vaatimukset

Toimijoiden, mukaan lukien kuljettajat, on varmistettava, että pidettävien maaeläinten tai siitosmunien kuljetukseen käytettävät kuljetusvälineet, 6 artiklassa tarkoitettuja maaeläinten kuljetusvälineitä lukuun ottamatta,

a) ovat rakenteeltaan sellaisia, että i) eläimet tai siitosmunat eivät pääse karkaamaan tai putoamaan niistä; ii) eläinten säilytystila voidaan tarkastaa silmämääräisesti; iii) eläinten ulosteiden, kuivikkeiden ja rehun valuminen ulkopuolelle on estetty tai minimoitu; iv) sulkien ja höyhenten putoaminen ulkopuolelle on estetty tai minimoitu, kun kyse on siipikarjasta tai vankeudessa pidettävistä linnuista;

b) on puhdistettu ja desinfioitu mahdollisimman pian jokaisen eläinten, siitosmunien tai minkä tahansa sellaisen erän kuljetuksen jälkeen, joka aiheuttaa eläinterveysriskin, ja tarvittaessa puhdistettu ja desinfioitu uudelleen ja joka tapauksessa kuivattu tai annettu kuivua ennen uutta eläinten tai siitosmunien lastausta.

5 artikla

Pidettävien maaeläinten ja siitosmunien kuljetuspäällyksiä koskevat vaatimukset

1. Toimijoiden, mukaan lukien kuljettajat, on varmistettava, että kuljetuspäällykset, joissa pidettävät maaeläimet ja siitosmunat kuljetetaan, lukuun ottamatta 6 artiklassa tarkoitettuja maaeläinten kuljetuspäällyksiä, a) täyttävät 4 artiklan a alakohdan vaatimukset; b) sisältävät ainoastaan samaan lajiin, luokkaan ja tyyppiin kuuluvia eläimiä tai siitosmunia, joilla on sama terveystilanne; c) ovat/on i) joko käyttämättömiä ja tähän tarkoitukseen suunniteltuja kertakäyttöisiä kuljetuspäällyksiä, jotka hävitetään ensimmäisen käyttökerran jälkeen; tai ii) puhdistettu ja desinfioitu käytön jälkeen sekä kuivattu tai annettu kuivua ennen mahdollista myöhempää käyttöä.

2. Siipikarjan ja siitosmunien osalta toimijoiden, mukaan lukien kuljettajat, on varmistettava, että kuljetuspäällyksissä, joissa pidettävää siipikarjaa ja siitosmunia kuljetetaan kuljetusvälineessä, on seuraavat merkinnät: a) untuvikkojen ja siitosmunien osalta: i) alkuperäjäsenvaltion nimi; ii) alkuperäisen pitopaikan hyväksyntä- tai rekisterinumero; iii) kyseisen siipikarjan laji; iv) eläinten tai siitosmunien lukumäärä; b) siitossiipikarjan ja tuotantosiipikarjan osalta alkuperäisen pitopaikan hyväksyntä- tai rekisterinumero.

3. Sellaisten mehiläiskuningattarien osalta, jotka kuljetetaan 49 artiklassa säädetyn poikkeuksen nojalla, toimijoiden, mukaan lukien kuljettajat, on varmistettava, että kuljetuspäällykset tai koko lähetys peitetään tiheäsilmäisellä verkolla, jonka silmäkoko on enintään 2 millimetriä, välittömästi sen jälkeen, kun virkaeläinlääkäri on tehnyt silmämääräisen tarkastuksen terveyden todentamista varten.

4. Ympäristöstään eristetystä tuotantolaitoksesta peräisin olevien kimalaisten osalta toimijoiden, mukaan lukien kuljettajat, on varmistettava, että kimalaiset ovat kuljetuksen aikana erillisissä epidemiologisissa yksiköissä siten, että kukin yhdyskunta on suljetussa kuljetuspäällyksessä, joka oli ennen käyttöä uusi tai puhdistettu ja desinfioitu.

6 artikla

Pidettävien maaeläinten ja siitosmunien kuljetusvälineitä ja kuljetuspäällyksiä koskeviin vaatimuksiin sovellettavat poikkeukset

1. Edellä 4 ja 5 artiklassa vahvistettuja vaatimuksia ei sovelleta seuraavien kuljettamiseen: a) kiertävissä sirkuksissa ja eläinnäytöksissä pidettävät maaeläimet; b) asetuksen (EU) 2016/429 liitteessä I olevassa A osassa lueteltuihin lajeihin kuuluvat eläimet määrinä, jotka ylittävät mainitun asetuksen 246 artiklan 1 ja 2 kohdan mukaisesti sallitut määrät, jos niitä kuljetetaan muihin kuin kaupallisiin tarkoituksiin; c) asetuksen (EU) 2016/429 liitteessä I olevassa B osassa lueteltuihin lajeihin kuuluvat eläimet, joita kuljetetaan muihin kuin kaupallisiin tarkoituksiin määrinä, jotka ylittävät kyseisen lajin osalta vahvistetut määrät, jos kyseisiin lajeihin kuuluvien lemmikkieläinten enimmäismäärää koskevat säännöt on hyväksytty 246 artiklan 3 kohdan mukaisesti.

2. Edellä 4 artiklan b alakohdassa ja 5 artiklan 1 kohdan b ja c alakohdassa vahvistettuja vaatimuksia ei sovelleta hevoseläinten kuljetukseen jäsenvaltion sisällä, elleivät kyseiset hevoseläimet ole tarkoitettu teurastettaviksi.

3. Toimivaltainen viranomainen voi päättää, että 4 artiklan b alakohdassa vahvistettuja vaatimuksia ei sovelleta kuljetukseen a) pitopaikan sisällä, jos i) kuljetettavia eläimiä pidetään kyseisessä pitopaikassa ja kuljetuksen suorittaa kyseisen pitopaikan toimija; ja ii) pidettävien maaeläinten kuljetukseen käytetyt kuljetusvälineet puhdistetaan ja desinfioidaan ennen lähtöä pitopaikasta; tai b) pitopaikkojen välillä jäsenvaltion sisällä, jos i) pitopaikat kuuluvat samaan tuotantoketjuun; ja ii) pidettävien maaeläinten kuljetukseen käytetyt kuljetusvälineet puhdistetaan ja desinfioidaan kunkin päivän päätteeksi, jos kyseisillä kuljetusvälineillä on kuljetettu eläimiä.

4. Edellä 4 artiklassa ja 5 artiklan 1 ja 2 kohdassa vahvistettuja vaatimuksia ei sovelleta tarhamehiläisten eikä kimalaisten kuljettamiseen.







2 jakso

Rokotuksia koskevat lisävaatimukset, joita sovelletaan maaeläinten siirtoihin toisiin jäsenvaltioihin

7 artikla

Maaeläinten ja siitosmunien siirtoihin toiseen jäsenvaltioon sovellettavat vaatimukset, jotka koskevat rokottamista luokan A tauteja vastaan

Jos alkuperäjäsenvaltio on ottanut käyttöön luokan A taudin vastaiset rokotukset, toimijat saavat siirtää maaeläimiä tai siitosmunia toiseen jäsenvaltioon ainoastaan siinä tapauksessa, että kyseiset eläimet ja siitosmunat täyttävät asetuksen (EU) 2016/429 47 artiklan mukaisesti vahvistetut erityisedellytykset, jotka koskevat kyseistä luokan A tautia ja kyseisen taudin osalta luetteloituihin lajeihin kuuluvia eläimiä.







3 jakso

Toisista jäsenvaltioista tulevia pidettäviä maaeläimiä vastaanottavia teurastamotoimijoita koskevat lisävaatimukset

8 artikla

Enimmäisaika, jonka kuluessa toisista jäsenvaltioista tulevat pidettävät sorkka- ja kavioeläimet ja siipikarja on teurastettava

Teurastamotoimijoiden on varmistettava, että toisesta jäsenvaltiosta tulevat pidettävät sorkka- ja kavioeläimet ja siipikarja teurastetaan viimeistään 72 tunnin kuluessa niiden saapumisesta teurastamoon.

9 artikla

Teurastamotoimijoita koskevat täydentävät riskinvähentämistoimenpiteet

1. Teurastamotoimijoiden on varmistettava, että sinikieliviruksen aiheuttaman tartunnan (serotyypit 1–24) osalta luetteloituihin lajeihin kuuluvat eläimet teurastetaan viimeistään 24 tunnin kuluessa niiden saapumisesta teurastamoon, kun ne tulevat toisesta jäsenvaltiosta eivätkä täytä vähintään yhtä seuraavista kriteereistä: a) ne täyttävät vähintään yhden delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista sinikieliviruksen aiheuttamaa tartuntaa (serotyypit 1–24) koskevista vaatimuksista; tai b) ne täyttävät delegoidun asetuksen (EU) 2020/689 43 artiklan 2 kohdassa tarkoitetut edellytykset, jotka määräpaikkana olevan jäsenvaltion toimivaltainen viranomainen on hyväksynyt.

2. Jos sinikieliviruksen aiheuttaman tartunnan (serotyypit 1–24) osalta luetteloituihin lajeihin kuuluvat eläimet kuljetetaan toisen jäsenvaltion kautta ja ne eivät täytä vähintään yhtä 32 artiklan 1 kohdan a–c alakohdassa tai 32 artiklan 2 kohdassa säädetyistä edellytyksistä, teurastamotoimijoiden on edellä 1 kohdassa säädettyjen vaatimusten lisäksi varmistettava, että kyseiset eläimet teurastetaan viimeistään 24 tunnin kuluessa niiden saapumisesta teurastamoon.







2 LUKU

Eläinterveyttä koskevat lisävaatimukset, joita sovelletaan pidettävien sorkka- ja kavioeläinten siirtoihin toisiin jäsenvaltioihin







1 jakso

Nautaeläimet

10 artikla

Pidettävien nautaeläinten siirtoja toisiin jäsenvaltioihin koskevat vaatimukset

1. Toimijat saavat siirtää pidettäviä nautaeläimiä toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet ovat olleet pitopaikassa yhtäjaksoisesti vähintään 30 päivän ajan ennen lähtöä tai syntymästä asti, jos ne ovat alle 30 päivän ikäisiä, eivätkä ne tänä aikana ole olleet kosketuksissa pidettäviin nautaeläimiin, joiden terveystilanne on heikompi tai joihin sovelletaan siirtorajoituksia eläinterveyteen liittyvistä syistä, eivätkä sellaisesta pitopaikasta tuleviin pidettäviin eläimiin, joka ei täyttänyt b alakohdassa vahvistettuja vaatimuksia; b) kaikki eläimet, jotka saapuvat unioniin kolmannesta maasta tai alueelta a alakohdassa tarkoitettujen eläinten lähtöä edeltäneiden 30 päivän aikana ja jotka tuodaan pitopaikkaan, jossa kyseiset eläimet ovat, pidetään erillään siten, että estetään niiden joutuminen välittömästi tai välillisesti kosketuksiin kaikkien muiden kyseisessä pitopaikassa olevien eläinten kanssa; c) eläimet tulevat pitopaikasta, joka on vapaa Brucella abortus-, B. melitensis- ja B. suis -tartunnasta nautaeläinten osalta ilman rokotuksia, ja yksi seuraavista edellytyksistä täyttyy: i) pitopaikka sijaitsee jäsenvaltiossa tai sen vyöhykkeellä, jolla on Brucella abortus-, B. melitensis- ja B. suis -tartunnasta vapaa asema nautapopulaation osalta; tai ii) eläimille on tehty Brucella abortus-, B. melitensis- ja B. suis -tartunnan varalta testi negatiivisin tuloksin jollakin liitteessä I olevassa 1 osassa säädetyistä diagnoosimenetelmistä näytteestä, joka on otettu lähtöä edeltäneiden 30 päivän aikana ja poikineiden naaraiden tapauksessa vähintään 30 päivän kuluttua poikimisesta; tai iii) eläimet ovat alle 12 kuukauden ikäisiä; tai iv) eläimet on kuohittu; d) eläimet tulevat pitopaikasta, joka on vapaa Mycobacterium tuberculosis complex -tartunnasta (M. bovis, M. caprae ja M. tuberculosis), ja ainakin yksi seuraavista edellytyksistä täyttyy: i) pitopaikka sijaitsee jäsenvaltiossa tai sen vyöhykkeellä, jolla on Mycobacterium tuberculosis complex -tartunnasta (M. bovis, M. caprae ja M. tuberculosis) vapaa asema; tai ii) eläimille on tehty Mycobacterium tuberculosis complex -tartunnan (M. bovis, M. caprae ja M. tuberculosis) varalta testi negatiivisin tuloksin lähtöä edeltäneiden 30 päivän aikana jollakin liitteessä I olevassa 2 osassa säädetyistä diagnoosimenetelmistä; tai iii) eläimet ovat alle kuuden viikon ikäisiä; e) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; f) eläimet tulevat pitopaikasta, joka sijaitsee alueella, jolla kyseisen pitopaikan ympärillä vähintään 150 km:n säteellä ei lähtöä edeltäneiden kahden vuoden aikana ole raportoitu epitsoottisen verenvuototautiviruksen aiheuttamaa tartuntaa kyseisen taudin osalta luetteloituihin lajeihin kuuluvissa pidettävissä eläimissä; g) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; h) eläimet tulevat pitopaikasta, jossa ei ole raportoitu surraa (Trypanosoma evansi) lähtöä edeltäneiden 30 päivän aikana, ja jos ne tulevat pitopaikasta, jossa surra (Trypanosoma evansi) on raportoitu lähtöä edeltäneiden kahden vuoden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoituksia, kunnes i) tartunnan saaneet eläimet on poistettu pitopaikasta; ja ii) pitopaikassa jäljellä oleville eläimille on tehty surran (Trypanosoma evansi) varalta testi negatiivisin tuloksin jollakin liitteessä I olevassa 3 osassa säädetyistä diagnoosimenetelmistä näytteistä, jotka oli otettu vähintään kuusi kuukautta sen jälkeen, kun tartunnan saaneet eläimet oli poistettu pitopaikasta; i) lukuun ottamatta 11 artiklan 4 kohdassa, 12 artiklan 4 kohdassa ja 13 artiklassa tarkoitettuja pidettäviä nautaeläimiä eläimet täyttävät vähintään yhden [C(2019)4056 – Euroopan parlamentin ja neuvoston asetuksen (EU) 2016/429 täydentämisestä tiettyjen luetteloitujen ja uusien tautien seurantaa, hävittämisohjelmia ja taudista vapaata asemaa koskevien sääntöjen osalta … annetun komission delegoidun asetuksen (EU) 2020/689] liitteessä V olevan II osan 2 luvun 1 jakson 1–3 kohdassa vahvistetuista sinikieliviruksen aiheuttamaa tartuntaa (serotyypit 1–24) koskevista vaatimuksista; j) jäljempänä 32 ja 33 artiklassa säädetyt edellytykset täyttyvät soveltuvissa tapauksissa.

2. Edellä olevan 1 kohdan säännöksiä ei sovelleta 14 artiklan mukaisiin teurastettaviksi tarkoitettuihin pidettäviin nautaeläimiin.

11 artikla

Lisävaatimukset, jotka koskevat pidettävien nautaeläinten siirtoja toisiin jäsenvaltioihin tai niiden vyöhykkeille, joilla on tiettyjen tautien osalta taudista vapaa asema

1. Toimijat saavat siirtää pidettäviä nautaeläimiä sellaiseen toiseen jäsenvaltioon tai sen vyöhykkeelle, jolla on nautojen tarttuvasta leukoosista vapaa asema, ainoastaan siinä tapauksessa, että eläimet täyttävät 10 artiklassa vahvistetut vaatimukset ja edellyttäen, että seuraavat joko a tai b alakohdan vaatimukset täyttyvät: a) eläimet tulevat pitopaikasta, joka on vapaa nautojen tarttuvasta leukoosista; tai b) jos eläimet tulevat pitopaikasta, joka ei ole vapaa nautojen tarttuvasta leukoosista, kyseisessä pitopaikassa ei ole raportoitu nautojen tarttuvaa leukoosia lähtöä edeltäneiden 24 kuukauden aikana, ja i) jos eläimet ovat yli 24 kuukauden ikäisiä, niille on tehty nautojen tarttuvan leukoosin varalta serologinen testi negatiivisin tuloksin jollakin liitteessä I olevassa 4 osassa säädetyistä diagnoosimenetelmistä — joko näytteistä, jotka on otettu kahdella eri kerralla vähintään neljän kuukauden välein eläinten ollessa eristyksissä pitopaikan muista nautaeläimistä; tai — näytteestä, joka on otettu niiden lähtöä edeltäneiden 30 päivän aikana, ja kaikille pitopaikan yli 24 kuukauden ikäisille nautaeläimille on tehty nautojen tarttuvan leukoosin varalta serologinen testi negatiivisin tuloksin jollakin liitteessä I olevassa 4 osassa säädetyistä diagnoosimenetelmistä näytteistä, jotka on otettu kahdella eri kerralla vähintään neljän kuukauden välein eläinten lähtöä edeltäneiden 12 kuukauden aikana; tai ii) jos eläimet ovat alle 24 kuukauden ikäisiä, ne ovat syntyneet emoista, joille on tehty nautojen tarttuvan leukoosin varalta serologinen testi negatiivisin tuloksin jollakin liitteessä I olevassa 4 osassa säädetyistä diagnoosimenetelmistä näytteistä, jotka on otettu kahdella eri kerralla vähintään neljän kuukauden välein eläinten lähtöä edeltäneiden 12 kuukauden aikana.

2. Toimijat saavat siirtää pidettäviä nautaeläimiä sellaiseen toiseen jäsenvaltioon tai sen vyöhykkeelle, jolla on naudan tarttuvasta rinotrakeiittista / tarttuvasta pustulaarisesta vulvovaginiitista vapaa asema, ainoastaan siinä tapauksessa, että eläimet täyttävät 10 artiklassa vahvistetut vaatimukset eikä niitä ole rokotettu naudan tarttuvaa rinotrakeiittia / tarttuvaa pustulaarista vulvovaginiittia vastaan ja edellyttäen, että seuraavat joko a tai b alakohdan vaatimukset täyttyvät: a) jos eläimet tulevat pitopaikasta, joka on vapaa naudan tarttuvasta rinotrakeiitista / tarttuvasta pustulaarisesta vulvovaginiitista, joko i) pitopaikka sijaitsee jäsenvaltiossa tai sen vyöhykkeellä, jolla on naudan tarttuvasta rinotrakeiitista / tarttuvasta pustulaarisesta vulvovaginiitista vapaa asema; tai ii) eläimet ovat olleet karanteenissa vähintään 30 päivän ajan ennen lähtöä, ja niille on tehty naudan koko herpesvirus tyyppi 1:een (BoHV-1) kohdistuvien vasta-aineiden osoittamiseksi serologinen testi negatiivisin tuloksin jollakin liitteessä I olevassa 5 osassa säädetyistä diagnoosimenetelmistä näytteestä, joka on otettu lähtöä edeltäneiden 15 päivän aikana; b) jos eläimet tulevat pitopaikasta, joka ei ole vapaa naudan tarttuvasta rinotrakeiitista / tarttuvasta pustulaarisesta vulvovaginiitista, ne on pidetty hyväksytyssä karanteenipitopaikassa vähintään 30 päivän ajan ennen lähtöä ja niille on tehty koko BoHV-1:een kohdistuvien vasta-aineiden osoittamiseksi serologinen testi negatiivisin tuloksin jollakin liitteessä I olevassa 5 osassa säädetyistä diagnoosimenetelmistä näytteestä, joka on otettu aikaisintaan 21 päivää karanteenin alkamisesta.

3. Toimijat saavat siirtää pidettäviä nautaeläimiä sellaiseen toiseen jäsenvaltioon tai sen vyöhykkeelle, jolla on naudan virusripulista vapaa asema, ainoastaan siinä tapauksessa, että eläimet täyttävät 10 artiklassa vahvistetut vaatimukset eikä niitä ole rokotettu naudan virusripulia vastaan ja edellyttäen, että seuraavat joko a tai b alakohdan vaatimukset täyttyvät: a) jos eläimet tulevat pitopaikasta, joka on vapaa naudan virusripulista, i) pitopaikka joko sijaitsee jäsenvaltiossa tai sen vyöhykkeellä, jolla on naudan virusripulista vapaa asema, tai siellä on toteutettu delegoidun asetuksen (EU) 2020/689 liitteessä IV olevan VI osan 1 luvun 2 jakson 1 kohdan c alakohdan ii tai iii alakohdassa tarkoitettu testausjärjestelmä negatiivisin tuloksin eläinten lähtöä edeltäneiden neljän kuukauden aikana; tai ii) eläimet on testattu yksittäin naudan virusripuliviruksen poissulkemiseksi ennen niiden lähtöä; b) jos eläimet tulevat pitopaikasta, joka ei ole vapaa naudan virusripulista, niille on tehty naudan virusripuliviruksen antigeenin tai genomin osoittamiseksi testi negatiivisin tuloksin jollakin liitteessä I olevassa 6 osassa säädetyistä diagnoosimenetelmistä, ja joko i) eläimet on pidetty hyväksytyssä karanteenipitopaikassa vähintään 21 päivän ajan ennen lähtöä ja, jos kyseessä ovat tiineet emot, niille on tehty naudan virusripulivirukseen kohdistuvien vasta-aineiden osoittamiseksi serologinen testi negatiivisin tuloksin jollakin liitteessä I olevassa 6 osassa säädetyistä diagnoosimenetelmistä näytteistä, jotka on otettu aikaisintaan 21 päivää karanteenin alkamisesta; tai ii) eläimille on tehty naudan virusripulivirukseen kohdistuvien vasta-aineiden osoittamiseksi serologinen testi positiivisin tuloksin jollakin liitteessä I olevassa 6 osassa säädetyistä diagnoosimenetelmistä näytteistä, jotka on otettu joko ennen lähtöä tai, kun kyseessä ovat tiineet emot, ennen tätä tiineyttä edeltävää keinosiemennystä.

4. Poiketen siitä, mitä 10 artiklan 1 kohdan i alakohdassa säädetään, alkuperäjäsenvaltion toimivaltainen viranomainen voi myöntää luvan pidettävien nautaeläinten, jotka eivät täytä vähintään yhtä delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista, siirtoon toiseen jäsenvaltioon tai sen vyöhykkeelle, jolla on sinikieliviruksen aiheuttamasta tartunnasta (serotyypit 1–24) vapaa asema, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa delegoidun asetuksen (EU) 2020/689 43 artiklan 2 kohdassa tarkoitettujen edellytysten mukaisesti.

5. Edellä olevien 1–4 kohdan säännöksiä ei sovelleta 14 artiklan mukaisiin teurastettaviksi tarkoitettuihin pidettäviin nautaeläimiin.

12 artikla

Lisävaatimukset, jotka koskevat pidettävien nautaeläinten siirtoja toisiin jäsenvaltioihin tai niiden vyöhykkeille, joilla on tiettyjen tautien hyväksytyt hävittämisohjelmat

1. Toimijat saavat siirtää pidettäviä nautaeläimiä sellaiseen toiseen jäsenvaltioon tai sen vyöhykkeelle, jolla on nautojen tarttuvan leukoosin hyväksytty hävittämisohjelma, ainoastaan siinä tapauksessa, että eläimet täyttävät 10 artiklassa vahvistetut vaatimukset, ja edellyttäen, että seuraavat joko a tai b alakohdan vaatimukset täyttyvät: a) eläimet tulevat pitopaikasta, joka on vapaa nautojen tarttuvasta leukoosista; tai b) jos eläimet tulevat pitopaikasta, joka ei ole vapaa nautojen tarttuvasta leukoosista, kyseisessä pitopaikassa ei ole raportoitu nautojen tarttuvaa leukoosia eläinten lähtöä edeltäneiden 24 kuukauden aikana ja i) jos eläimet ovat yli 24 kuukauden ikäisiä, niille on tehty nautojen tarttuvan leukoosin varalta serologinen testi negatiivisin tuloksin jollakin liitteessä I olevassa 4 osassa säädetyistä diagnoosimenetelmistä joko — näytteistä, jotka on otettu kahdella eri kerralla vähintään neljän kuukauden välein eläinten ollessa eristyksissä pitopaikan muista nautaeläimistä; tai — näytteistä, jotka on otettu niiden lähtöä edeltäneiden 30 päivän aikana, edellyttäen, että kaikille pitopaikan yli 24 kuukauden ikäisille nautaeläimille on tehty nautojen tarttuvan leukoosin varalta serologinen testi negatiivisin tuloksin jollakin liitteessä I olevassa 4 osassa säädetyistä diagnoosimenetelmistä näytteistä, jotka on otettu kahdella eri kerralla vähintään neljän kuukauden välein eläinten lähtöä edeltäneiden 12 kuukauden aikana; tai ii) jos eläimet ovat alle 24 kuukauden ikäisiä, ne ovat syntyneet emoista, joille on tehty nautojen tarttuvan leukoosin varalta serologinen testi negatiivisin tuloksin jollakin liitteessä I olevassa 4 osassa säädetyistä diagnoosimenetelmistä näytteistä, jotka on otettu kahdella eri kerralla vähintään neljän kuukauden välein eläinten lähtöä edeltäneiden 12 kuukauden aikana.

2. Toimijat saavat siirtää pidettäviä nautaeläimiä sellaiseen toiseen jäsenvaltioon tai sen vyöhykkeelle, jolla on naudan tarttuvan rinotrakeiitin / tarttuvan pustulaarisen vulvovaginiitin hyväksytty hävittämisohjelma, ainoastaan siinä tapauksessa, että eläimet täyttävät 10 artiklassa vahvistetut vaatimukset, ja edellyttäen, että seuraavat joko a tai b alakohdan vaatimukset täyttyvät: a) jos eläimet tulevat pitopaikasta, joka on vapaa naudan tarttuvasta rinotrakeiitista / tarttuvasta pustulaarisesta vulvovaginiitista, joko i) pitopaikka sijaitsee jäsenvaltiossa tai sen vyöhykkeellä, jolla on naudan tarttuvasta rinotrakeiitista / tarttuvasta pustulaarisesta vulvovaginiitista vapaa asema; tai ii) pitopaikka sijaitsee jäsenvaltiossa tai sen vyöhykkeellä, jolla on naudan tarttuvan rinotrakeiitin / tarttuvan pustulaarisen vulvovaginiitin hyväksytty hävittämisohjelma; tai iii) eläimet ovat olleet karanteenissa vähintään 30 päivän ajan ennen lähtöä, ja niille on tehty serologinen testi negatiivisin tuloksin naudan koko BoHV-1:een kohdistuvien vasta-aineiden osoittamiseksi tai, jos eläimet on rokotettu rokotteella, josta on poistettu glykoproteiini E, BoHV-1 gE -proteiiniin kohdistuvien vasta-aineiden osoittamiseksi jollakin liitteessä I olevassa 5 osassa säädetyistä diagnoosimenetelmistä näytteestä, joka on otettu lähtöä edeltäneiden 15 päivän aikana; tai iv) eläimet on tarkoitettu pitopaikkaan, jossa nautaeläimiä pidetään lihantuotantoa varten eläinten joutumatta kosketuksiin muiden pitopaikkojen nautaeläinten kanssa ja josta ne siirretään suoraan teurastamoon; tai b) jos eläimet tulevat pitopaikasta, joka ei ole vapaa naudan tarttuvasta rinotrakeiitista / tarttuvasta pustulaarisesta vulvovaginiitista, ne on pidetty hyväksytyssä karanteenipitopaikassa vähintään 30 päivän ajan ennen lähtöä ja niille on tehty koko BoHV-1:een kohdistuvien vasta-aineiden osoittamiseksi serologinen testi negatiivisin tuloksin jollakin liitteessä I olevassa 5 osassa säädetyistä diagnoosimenetelmistä näytteestä, joka on otettu aikaisintaan 21 päivää karanteenin alkamisesta.

3. Toimijat saavat siirtää pidettäviä nautaeläimiä sellaiseen toiseen jäsenvaltioon tai sen vyöhykkeelle, jolla on naudan virusripulin hyväksytty hävittämisohjelma, ainoastaan siinä tapauksessa, että eläimet täyttävät 10 artiklassa vahvistetut vaatimukset, ja edellyttäen, että seuraavat joko a tai b alakohdan vaatimukset täyttyvät: a) jos eläimet tulevat pitopaikasta, joka on vapaa naudan virusripulista, i) pitopaikka sijaitsee jäsenvaltiossa tai sen vyöhykkeellä, jolla on naudan virusripulista vapaa asema; tai ii) pitopaikka sijaitsee jäsenvaltiossa tai sen vyöhykkeellä, jolla on naudan virusripulin hyväksytty hävittämisohjelma; tai iii) pitopaikassa on toteutettu delegoidun asetuksen (EU) 2020/689 liitteessä IV olevan VI osan 1 luvun 2 jakson 1 kohdan c alakohdan ii tai iii alakohdassa tarkoitettu testausjärjestelmä negatiivisin tuloksin lähtöä edeltäneiden neljän kuukauden aikana; tai iv) eläimet on testattu yksittäin naudan virusripuliviruksen poissulkemiseksi ennen niiden lähtöä; tai v) eläimet on tarkoitettu pitopaikkaan, jossa nautaeläimiä pidetään lihantuotantoa varten erillään muiden pitopaikkojen nautaeläimistä ja josta ne siirretään suoraan teurastamoon; b) jos eläimet tulevat pitopaikasta, joka ei ole vapaa naudan virusripulista, niille on tehty naudan virusripuliviruksen antigeenin tai genomin osoittamiseksi testi negatiivisin tuloksin jollakin liitteessä I olevassa 6 osassa säädetyistä diagnoosimenetelmistä, ja ja i) eläimet on pidetty hyväksytyssä karanteenipitopaikassa vähintään 21 päivän ajan ennen lähtöä ja, jos kyseessä ovat tiineet emot, niille on tehty serologinen testi naudan virusripulivirukseen kohdistuvien vasta-aineiden osoittamiseksi jollakin liitteessä I olevassa 6 osassa säädetyistä diagnoosimenetelmistä negatiivisin tuloksin näytteistä, jotka on otettu aikaisintaan 21 päivää karanteenin alkamisesta; tai ii) eläimille on tehty serologinen testi naudan virusripulivirukseen kohdistuvien vasta-aineiden osoittamiseksi jollakin liitteessä I olevassa 6 osassa säädetyistä diagnoosimenetelmistä positiivisin tuloksin näytteistä, jotka on otettu joko ennen lähtöä tai, kun kyseessä ovat tiineet emot, ennen tätä tiineyttä edeltävää keinosiemennystä.

4. Poiketen siitä, mitä 10 artiklan 1 kohdan i alakohdassa säädetään, alkuperäjäsenvaltion toimivaltainen viranomainen voi myöntää luvan pidettävien nautaeläinten, jotka eivät täytä vähintään yhtä delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista, siirtoon toiseen jäsenvaltioon tai sen vyöhykkeelle, jolla on sinikieliviruksen aiheuttamasta tartunnasta (serotyypit 1–24) vapaa asema, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa delegoidun asetuksen (EU) 2020/689 43 artiklan 2 kohdassa tarkoitettujen edellytysten mukaisesti.

5. Edellä olevien 1–4 kohdan säännöksiä ei sovelleta 14 artiklan mukaisiin teurastettaviksi tarkoitettuihin pidettäviin nautaeläimiin.

13 artikla

Poikkeukset, jotka koskevat pidettävien nautaeläinten siirtoja toisiin jäsenvaltioihin tai niiden vyöhykkeille, joilla ei ole taudista vapaata asemaa eikä hyväksyttyä hävittämisohjelmaa sinikieliviruksen aiheuttaman tartunnan osalta

Poiketen siitä, mitä 10 artiklan 1 kohdan i alakohdassa säädetään, alkuperäjäsenvaltion toimivaltainen viranomainen voi myöntää luvan pidettävien nautaeläinten, jotka eivät täytä vähintään yhtä delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista, siirtoon toiseen jäsenvaltioon tai sen vyöhykkeelle, jolla ei ole taudista vapaata asemaa eikä hyväksyttyä hävittämisohjelmaa sinikieliviruksen aiheuttaman tartunnan (serotyypit 1–24) osalta, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa. Jos määräpaikkana oleva jäsenvaltio asettaa edellytyksiä tällaista siirtoa koskevan luvan myöntämiselle, kyseisten edellytysten on kuuluttava delegoidun asetuksen (EU) 2020/689 liitteessä V olevan II osan 2 luvun 1 jakson 5–8 kohdassa tarkoitettuihin edellytyksiin.

14 artikla

Poikkeus, joka koskee teurastettaviksi tarkoitettujen pidettävien nautaeläinten siirtoja toisiin jäsenvaltioihin

Poiketen siitä, mitä 10, 11 ja 12 artiklassa säädetään, toimijat saavat siirtää teurastettaviksi tarkoitettuja pidettäviä nautaeläimiä toiseen jäsenvaltioon, jos seuraavat vaatimukset täyttyvät:

a) eläimet joko i) tulevat pitopaikasta, joka on nautaeläinten osalta vapaa Brucella abortus-, B. melitensis- ja B. suis -tartunnasta ilman rokotuksia tai kun tautia torjutaan rokotuksin; tai ii) on kuohittu; tai iii) ovat kuohitsemattomia yli 12 kuukauden ikäisiä nautaeläimiä, joille on tehty Brucella abortus-, B. melitensis- ja B. suis -tartunnan varalta testi negatiivisin tuloksin jollakin liitteessä I olevassa 1 osassa säädetyistä diagnoosimenetelmistä näytteestä, joka on otettu lähtöä edeltäneiden 30 päivän aikana ja poikineiden naaraiden tapauksessa vähintään 30 päivän kuluttua poikimisesta;

b) eläimet/eläimille joko i) tulevat pitopaikasta, joka on vapaa Mycobacterium tuberculosis complex -tartunnasta (M. bovis, M. caprae ja M. tuberculosis); tai ii) on tehty Mycobacterium tuberculosis complex -tartunnan (M. bovis, M. caprae ja M. tuberculosis) varalta testi negatiivisin tuloksin jollakin liitteessä I olevassa 2 osassa säädetyistä diagnoosimenetelmistä lähtöä edeltäneiden 30 päivän aikana;

c) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana;

d) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana;

e) eläimet tulevat pitopaikasta, jossa ei ole raportoitu sinikieliviruksen aiheuttamaa tartuntaa (serotyypit 1–24) lähtöä edeltäneiden 30 päivän aikana.







2 jakso

Lammas- ja vuohieläimet

15 artikla

Pidettävien lammas- ja vuohieläinten siirtoja toisiin jäsenvaltioihin koskevat vaatimukset

1. Toimijat saavat siirtää pidettäviä lammas- ja vuohieläimiä toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet ovat olleet pitopaikassa yhtäjaksoisesti vähintään 30 päivän ajan ennen lähtöä tai syntymästä asti, jos ne ovat alle 30 päivän ikäisiä, eivätkä ne tänä aikana ole olleet kosketuksissa pidettäviin lammas- ja vuohieläimiin, joiden terveystilanne on heikompi tai joihin sovelletaan siirtorajoituksia eläinterveyteen liittyvistä syistä, eivätkä sellaisesta pitopaikasta tuleviin pidettäviin eläimiin, joka ei täyttänyt b alakohdassa vahvistettuja vaatimuksia; b) kaikki eläimet, jotka saapuvat unioniin kolmannesta maasta tai alueelta a alakohdassa tarkoitettujen eläinten lähtöä edeltäneiden 30 päivän aikana ja jotka tuodaan pitopaikkaan, jossa kyseiset eläimet ovat, pidetään erillään siten, että estetään niiden joutuminen välittömästi tai välillisesti kosketuksiin kaikkien muiden kyseisessä pitopaikassa olevien eläinten kanssa; c) eläimet tulevat pitopaikasta, joka on lampaiden ja vuohien osalta vapaa Brucella abortus-, B. melitensis- ja B. suis -tartunnasta ilman rokotuksia, lukuun ottamatta tapauksia, joissa ne siirretään 16 artiklan mukaisesti, ja joko i) pitopaikka sijaitsee jäsenvaltiossa tai sen vyöhykkeellä, jolla on Brucella abortus-, B. melitensis- ja B. suis -tartunnasta vapaa asema lammas- ja vuohipopulaation osalta; tai ii) eläimille on tehty Brucella abortus-, B. melitensis- ja B. suis -tartunnan varalta testi negatiivisin tuloksin jollakin liitteessä I olevassa 1 osassa säädetyistä diagnoosimenetelmistä näytteestä, joka on otettu lähtöä edeltäneiden 30 päivän aikana ja poikineiden naaraiden tapauksessa vähintään 30 päivän kuluttua poikimisesta; tai iii) eläimet ovat alle kuuden kuukauden ikäisiä; tai iv) eläimet on kuohittu; d) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; e) eläimet tulevat pitopaikasta, joka sijaitsee alueella, jolla kyseisen pitopaikan ympärillä vähintään 150 km:n säteellä ei lähtöä edeltäneiden kahden vuoden aikana ole raportoitu epitsoottisen verenvuototautiviruksen aiheuttamaa tartuntaa kyseisen taudin osalta luetteloituihin lajeihin kuuluvissa pidettävissä eläimissä; f) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; g) eläimet tulevat pitopaikasta, jossa ei ole raportoitu surraa (Trypanosoma evansi) lähtöä edeltäneiden 30 päivän aikana, ja jos ne tulevat pitopaikasta, jossa surra (Trypanosoma evansi) on raportoitu lähtöä edeltäneiden kahden vuoden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoituksia, kunnes i) tartunnan saaneet eläimet on poistettu pitopaikasta; ja ii) pitopaikassa jäljellä oleville eläimille on tehty surran (Trypanosoma evansi) varalta testi negatiivisin tuloksin jollakin liitteessä I olevassa 3 osassa säädetyistä diagnoosimenetelmistä näytteistä, jotka oli otettu vähintään kuusi kuukautta sen jälkeen, kun tartunnan saaneet eläimet oli poistettu pitopaikasta; h) eläimet täyttävät vähintään yhden delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista sinikieliviruksen aiheuttamaa tartuntaa (serotyypit 1–24) koskevista vaatimuksista, lukuun ottamatta tapauksia, joissa eläimet siirretään 17 artiklan mukaisesti; i) jäljempänä 32 ja 33 artiklassa säädetyt edellytykset täyttyvät soveltuvissa tapauksissa.

2. Toimijat saavat siirtää pidettäviä lammaseläimiä toiseen jäsenvaltioon ainoastaan siinä tapauksessa, että eläimet täyttävät 1 kohdassa vahvistetut vaatimukset ja ne tulevat pitopaikasta, jossa ei ole raportoitu Mycobacterium tuberculosis complex -tartuntaa ( M. bovis , M. caprae ja M. tuberculosis ) lähtöä edeltäneiden 42 päivän aikana.

3. Toimijat saavat siirtää pidettäviä vuohieläimiä toiseen jäsenvaltioon ainoastaan siinä tapauksessa, että eläimet täyttävät 1 kohdassa vahvistetut vaatimukset ja ne tulevat pitopaikasta, jossa on toteutettu kyseisessä pitopaikassa pidettävien vuohieläinten seurantaa Mycobacterium tuberculosis complex -tartunnan (M. bovis, M. caprae ja M. tuberculosis) varalta liitteessä II olevan 1 osan 1 ja 2 kohdan mukaisesti vähintään 12 kuukauden ajan ennen lähtöä, ja kyseisenä aikana i) edellä 1 kohdan a alakohdassa tarkoitettuun pitopaikkaan on tuotu vuohieläimiä ainoastaan pitopaikoista, joissa sovelletaan tässä kohdassa säädettyjä toimenpiteitä; ii) jos kyseisessä pitopaikassa pidettävissä vuohieläimissä on raportoitu Mycobacterium tuberculosis complex -tartunta (M. bovis, M. caprae ja M. tuberculosis), on toteutettu liitteessä II olevan 1 osan 3 kohdan mukaisia toimenpiteitä.

4. Toimijat saavat siirtää pidettäviä kuohitsemattomia urospuolisia lammaseläimiä toiseen jäsenvaltioon ainoastaan siinä tapauksessa, että eläimet täyttävät 1 ja 2 kohdassa vahvistetut vaatimukset ja edellyttäen, että seuraavat vaatimukset täyttyvät: a) eläimet tulevat pitopaikasta, jossa ei ole raportoitu lampaan tarttuvaa lisäkivestulehdusta (Brucella ovis) lähtöä edeltäneiden 12 kuukauden aikana; b) eläimille on tehty lampaan tarttuvan lisäkivestulehduksen (Brucella ovis) varalta serologinen testi negatiivisin tuloksin näytteestä, joka on otettu lähtöä edeltäneiden 30 päivän aikana.

5. Edellä olevien 1–4 kohdan säännöksiä ei sovelleta 18 artiklan mukaisiin teurastettaviksi tarkoitettuihin pidettäviin lammas- ja vuohieläimiin.

16 artikla

Poikkeus, joka koskee pidettävien lammas- ja vuohieläinten siirtoja toisiin jäsenvaltioihin tai niiden vyöhykkeille, joilla ei ole Brucella abortus-, B. melitensis- ja B. suis -tartunnasta vapaata asemaa

Poiketen siitä, mitä 15 artiklan 1 kohdan c alakohdassa säädetään, toimijat saavat siirtää pidettäviä lammas- ja vuohieläimiä toiseen jäsenvaltioon tai sen vyöhykkeelle, jolla ei ole lammas- ja vuohieläinten osalta Brucella abortus-, B. melitensis- ja B. suis -tartunnasta vapaata asemaa, jos kyseiset eläimet tulevat pitopaikasta, joka on lammas- ja vuohieläinten osalta vapaa Brucella abortus-, B. melitensis- ja B. suis -tartunnasta, kun tautia torjutaan rokotuksin.

17 artikla

Poikkeukset, jotka koskevat pidettävien lammas- ja vuohieläinten siirtoja toisiin jäsenvaltioihin tai niiden vyöhykkeille sinikieliviruksen aiheuttaman tartunnan (serotyypit 1–24) osalta

Poiketen siitä, mitä 15 artiklan 1 kohdan h alakohdassa säädetään, alkuperäjäsenvaltion toimivaltainen viranomainen voi myöntää luvan pidettävien lammas- ja vuohieläinten, jotka eivät täytä vähintään yhtä delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista, siirtoon toiseen jäsenvaltioon tai sen vyöhykkeelle,

a) jolla on sinikieliviruksen aiheuttaman tartunnan (serotyypit 1–24) osalta taudista vapaa asema tai hyväksytty hävittämisohjelma, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa delegoidun asetuksen (EU) 2020/689 43 artiklan 2 kohdassa tarkoitettujen edellytysten mukaisesti;

b) jolla ei ole sinikieliviruksen aiheuttaman tartunnan (serotyypit 1–24) osalta taudista vapaata asemaa eikä hyväksyttyä hävittämisohjelmaa, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa. Jos määräpaikkana oleva jäsenvaltio asettaa edellytyksiä tällaista siirtoa koskevan luvan myöntämiselle, kyseisten edellytysten on kuuluttava delegoidun asetuksen (EU) 2020/689 liitteessä V olevan II osan 2 luvun 1 jakson 5–8 kohdassa tarkoitettuihin edellytyksiin.

18 artikla

Poikkeus, joka koskee teurastettaviksi tarkoitettujen pidettävien lammas- ja vuohieläinten siirtoja toisiin jäsenvaltioihin

Poiketen siitä, mitä 15 artiklassa säädetään, toimijat saavat siirtää teurastettaviksi tarkoitettuja pidettäviä lammas- ja vuohieläimiä toiseen jäsenvaltioon, jos seuraavat vaatimukset täyttyvät:

a) eläimet joko tunnistetaan yksilöittäin delegoidun asetuksen (EU) 2019/2035 45 artiklan mukaisesti tai vaihtoehtoisesti ne ovat olleet pitopaikassa yhtäjaksoisesti vähintään 21 päivän ajan ennen lähtöä tai, jos ne ovat alle 21 päivän ikäisiä, syntymästään asti;

b) eläimet joko i) tulevat pitopaikasta, joka on lammas- ja vuohieläinten osalta vapaa Brucella abortus-, B. melitensis- ja B. suis -tartunnasta ilman rokotuksia tai kun tautia torjutaan rokotuksin; tai ii) ovat yli kuuden kuukauden ikäisiä, ja niille on tehty Brucella abortus-, B. melitensis- ja B. suis -tartunnan varalta testi negatiivisin tuloksin jollakin liitteessä I olevassa 1 osassa säädetyistä diagnoosimenetelmistä näytteestä, joka on otettu lähtöä edeltäneiden 30 päivän aikana ja poikineiden naaraiden tapauksessa vähintään 30 päivän kuluttua poikimisesta; tai iii) on kuohittu;

c) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana;

d) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana;

e) eläimet tulevat pitopaikasta, jossa ei ole raportoitu sinikieliviruksen aiheuttamaa tartuntaa (serotyypit 1–24) lähtöä edeltäneiden 30 päivän aikana.







3 jakso

Sikaeläimet

19 artikla

Pidettävien sikaeläinten siirtoja toisiin jäsenvaltioihin koskevat vaatimukset

1. Toimijat saavat siirtää pidettäviä sikaeläimiä toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet ovat olleet pitopaikassa yhtäjaksoisesti vähintään 30 päivän ajan ennen lähtöä tai syntymästä asti, jos ne ovat alle 30 päivän ikäisiä, eivätkä ne tänä aikana ole olleet kosketuksissa pidettäviin sikaeläimiin, joiden terveystilanne on heikompi tai joihin sovelletaan siirtorajoituksia eläinterveyteen liittyvistä syistä, eivätkä sellaisesta pitopaikasta tuleviin pidettäviin eläimiin, joka ei täyttänyt b alakohdassa vahvistettuja vaatimuksia; b) kaikki eläimet, jotka saapuvat unioniin kolmannesta maasta tai alueelta a alakohdassa tarkoitettujen eläinten lähtöä edeltäneiden 30 päivän aikana ja jotka tuodaan pitopaikkaan, jossa kyseiset eläimet ovat, pidetään erillään siten, että estetään niiden joutuminen välittömästi tai välillisesti kosketuksiin kaikkien muiden kyseisessä pitopaikassa olevien eläinten kanssa; c) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; d) eläimet tulevat pitopaikasta, jossa ei ole raportoitu Aujeszkyn tautiviruksen aiheuttamaa tartuntaa lähtöä edeltäneiden 30 päivän aikana; e) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; f) eläimet tulevat pitopaikasta, jossa ei ole raportoitu Brucella abortus-, B. melitensis- ja B. suis -tartuntaa sikaeläimissä lähtöä edeltäneiden 42 päivän aikana ja jossa vähintään 12 kuukauden ajan ennen lähtöä joko i) on sovellettu tarpeen mukaisia bioturvaamis- ja riskinvähentämistoimenpiteitä, kasvatusolot ja ruokintajärjestelmät mukaan lukien, jotta estetään Brucella abortus-, B. melitensis- ja B. suis -tartunnan leviäminen kyseisen taudin osalta luetteloituihin lajeihin kuuluvista luonnonvaraisista eläimistä kyseisessä pitopaikassa pidettäviin sikaeläimiin, ja kyseiseen pitopaikkaan on tuotu sikaeläimiä ainoastaan sellaisista pitopaikoista, joissa sovelletaan vastaavia bioturvaamis- ja riskinvähentämistoimenpiteitä; tai ii) on toteutettu kyseisessä pitopaikassa pidettävien sikaeläinten seurantaa Brucella abortus-, B. melitensis- ja B. suis -tartunnan varalta liitteessä III olevien 1 ja 2 kohdan mukaisesti vähintään lähtöä edeltäneiden 12 kuukauden ajan, ja kyseisenä aikana — edellä a alakohdassa tarkoitettuun pitopaikkaan on tuotu sikaeläimiä ainoastaan pitopaikoista, joissa sovelletaan i alakohdassa tai tässä alakohdassa säädettyjä toimenpiteitä; — jos kyseisessä pitopaikassa pidettävissä sikaeläimissä on raportoitu Brucella abortus-, B. melitensis- ja B. suis -tartunta, on toteutettu liitteessä III olevan 3 kohdan mukaisia toimenpiteitä.

2. Edellä olevan 1 kohdan säännöksiä ei sovelleta 21 artiklan mukaisiin teurastettaviksi tarkoitettuihin pidettäviin sikaeläimiin.

20 artikla

Lisävaatimukset, jotka koskevat pidettävien sikaeläinten siirtoja jäsenvaltioihin tai niiden vyöhykkeille, joilla on Aujeszkyn tautiviruksen aiheuttaman tartunnan osalta taudista vapaa asema tai hyväksytty hävittämisohjelma

1. Toimijat saavat siirtää pidettäviä sikaeläimiä sellaiseen toiseen jäsenvaltioon tai sen vyöhykkeelle, jolla on Aujeszkyn tautiviruksen aiheuttamasta tartunnasta vapaa asema, ainoastaan siinä tapauksessa, että eläimet täyttävät 19 artiklassa vahvistetut vaatimukset, niitä ei ole rokotettu Aujeszkyn tautiviruksen aiheuttamaa tartuntaa vastaan ja edellyttäen, että seuraavat joko a tai b alakohdan vaatimukset täyttyvät: a) jos eläimet tulevat pitopaikasta, joka on vapaa Aujeszkyn tautiviruksen aiheuttamasta tartunnasta, joko i) pitopaikka sijaitsee jäsenvaltiossa tai sen vyöhykkeellä, jolla on Aujeszkyn tautiviruksen aiheuttamasta tartunnasta vapaa asema; tai ii) eläimille on tehty Aujeszkyn taudin kokovirukseen kohdistuvien vasta-aineiden osoittamiseksi serologinen testi negatiivisin tuloksin liitteessä I olevassa 7 osassa säädetyllä diagnoosimenetelmällä näytteestä, joka on otettu eläinten lähtöä edeltäneiden 15 päivän aikana. Sellaisista emoista syntyneiden alle neljän kuukauden ikäisten sikaeläinten osalta, jotka on rokotettu rokotteella, josta on poistettu glykoproteiini E, voidaan käyttää liitteessä I olevassa 7 osassa säädettyä diagnoosimenetelmää Aujeszkyn tautiviruksen gE-proteiiniin kohdistuvien vasta-aineiden osoittamiseksi. Testattujen sikaeläinten lukumäärän on oltava riittävä, jotta lähetyksessä voidaan osoittaa vähintään 10 prosentin seropositiivisuus 95 prosentin luotettavuustasolla; b) jos eläimet tulevat pitopaikasta, joka ei ole vapaa Aujeszkyn tautiviruksen aiheuttamasta tartunnasta, seuraavat vaatimukset täyttyvät: i) eläimet on pidetty hyväksytyssä karanteenipitopaikassa vähintään 30 päivän ajan; ja ii) eläimille on tehty Aujeszkyn taudin kokovirukseen kohdistuvien vasta-aineiden osoittamiseksi serologinen testi negatiivisin tuloksin liitteessä I olevassa 7 osassa säädetyllä diagnoosimenetelmällä näytteistä, jotka on otettu kahdella eri kerralla vähintään 30 päivän välein, ja viimeinen näyte on otettu lähtöä edeltäneiden 15 päivän aikana.

2. Toimijat saavat siirtää pidettäviä sikaeläimiä sellaiseen toiseen jäsenvaltioon tai sen vyöhykkeelle, jolla on Aujeszkyn tautiviruksen aiheuttaman tartunnan hyväksytty hävittämisohjelma, ainoastaan siinä tapauksessa, että eläimet täyttävät 19 artiklassa vahvistetut vaatimukset ja edellyttäen, että seuraavat joko a tai b alakohdan vaatimukset täyttyvät: a) jos eläimet tulevat pitopaikasta, joka on vapaa Aujeszkyn tautiviruksen aiheuttamasta tartunnasta, joko i) pitopaikka sijaitsee jäsenvaltiossa tai sen vyöhykkeellä, jolla on Aujeszkyn tautiviruksen aiheuttamasta tartunnasta vapaa asema; tai ii) pitopaikka sijaitsee jäsenvaltiossa tai sen vyöhykkeellä, jolla on Aujeszkyn tautiviruksen aiheuttaman tartunnan hyväksytty hävittämisohjelma; tai iii) eläimille on tehty Aujeszkyn taudin kokovirukseen kohdistuvien vasta-aineiden tai soveltuvissa tapauksissa Aujeszkyn tautiviruksen gE-proteiiniin kohdistuvien vasta-aineiden osoittamiseksi serologinen testi negatiivisin tuloksin jollakin liitteessä I olevassa 7 osassa säädetyistä diagnoosimenetelmistä näytteestä, joka on otettu eläinten lähtöä edeltäneiden 15 päivän aikana. Testattujen sikaeläinten lukumäärän on oltava riittävä; jotta lähetyksessä voidaan osoittaa vähintään 10 prosentin seropositiivisuus 95 prosentin luotettavuustasolla; b) jos eläimet tulevat pitopaikasta, joka ei ole vapaa Aujeszkyn tautiviruksen aiheuttamasta tartunnasta, seuraavat vaatimukset täyttyvät: i) ne on pidetty hyväksytyssä karanteenipitopaikassa vähintään 30 päivän ajan; ja ii) niille on tehty Aujeszkyn taudin kokovirukseen kohdistuvien vasta-aineiden tai soveltuvissa tapauksissa Aujeszkyn tautiviruksen gE-proteiiniin kohdistuvien vasta-aineiden osoittamiseksi serologinen testi negatiivisin tuloksin jollakin liitteessä I olevassa 7 osassa säädetyistä diagnoosimenetelmistä näytteistä, jotka on otettu kahdella eri kerralla vähintään 30 päivän välein, ja viimeinen näyte on otettu lähtöä edeltäneiden 15 päivän aikana.

3. Edellä olevien 1 ja 2 kohdan säännöksiä ei sovelleta 21 artiklan mukaisiin teurastettaviksi tarkoitettuihin pidettäviin sikaeläimiin.

21 artikla

Poikkeus, joka koskee teurastettaviksi tarkoitettujen pidettävien sikaeläinten siirtoja toisiin jäsenvaltioihin

1. Poiketen siitä, mitä 19 artiklassa säädetään, toimijat saavat siirtää teurastettaviksi tarkoitettuja pidettäviä sikaeläimiä toiseen jäsenvaltioon, jos kyseiset eläimet tulevat pitopaikasta, a) jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; b) jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana.

2. Poiketen siitä, mitä 20 artiklassa säädetään, toimijat saavat siirtää teurastettaviksi tarkoitettuja pidettäviä sikaeläimiä toiseen jäsenvaltioon tai sen vyöhykkeelle, jolla on Aujeszkyn tautiviruksen aiheuttamasta tartunnasta vapaa asema tai Aujeszkyn tautiviruksen aiheuttaman tartunnan hyväksytty hävittämisohjelma, jos eläimet täyttävät 1 kohdassa vahvistetut vaatimukset ja seuraavat vaatimukset täyttyvät: a) eläimet tulevat pitopaikasta, jossa ei ole raportoitu Aujeszkyn tautiviruksen aiheuttamaa tartuntaa lähtöä edeltäneiden 30 päivän aikana; b) eläimet kuljetetaan määräpaikkana olevassa jäsenvaltiossa suoraan teurastamoon ilman kokoamista kyseisessä jäsenvaltiossa tai sen vyöhykkeellä taikka jossakin kauttakulkujäsenvaltiossa tai sen vyöhykkeellä, jolla on Aujeszkyn tautiviruksen aiheuttamasta tartunnasta vapaa asema.







4 jakso

Hevoseläimet

22 artikla

Hevoseläinten siirtoja toisiin jäsenvaltioihin koskevat vaatimukset

1. Toimijat saavat siirtää hevoseläimiä toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet tulevat pitopaikasta, jossa ei ole raportoitu surraa (Trypanosoma evansi) lähtöä edeltäneiden 30 päivän aikana, tai jos ne tulevat pitopaikasta, jossa surra (Trypanosoma evansi) on raportoitu lähtöä edeltäneiden kahden vuoden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoitusta, kunnes i) tartunnan saaneet eläimet on poistettu pitopaikasta, ja ii) pitopaikassa jäljellä oleville eläimille on tehty surran (Trypanosoma evansi) varalta testi negatiivisin tuloksin jollakin liitteessä I olevassa 3 osassa säädetyistä diagnoosimenetelmistä näytteistä, jotka oli otettu vähintään kuusi kuukautta sen jälkeen, kun viimeinen tartunnan saanut eläin oli poistettu pitopaikasta; b) eläimet tulevat pitopaikasta, jossa ei ole raportoitu astumatautia lähtöä edeltäneiden kuuden kuukauden aikana, tai jos ne tulevat pitopaikasta, jossa astumatauti on raportoitu lähtöä edeltäneiden kahden vuoden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoitusta, kunnes i) tartunnan saaneet eläimet on lopetettu ja hävitetty tai teurastettu tai kaikki tartunnan saaneet urospuoliset hevoseläimet on kuohittu; ja ii) pitopaikassa jäljellä oleville hevoseläimille, lukuun ottamatta i alakohdassa tarkoitettuja kuohittuja urospuolisia hevoseläimiä, on tehty astumataudin varalta testi negatiivisin tuloksin liitteessä I olevassa 8 osassa säädetyllä diagnoosimenetelmällä näytteistä, jotka oli otettu vähintään kuusi kuukautta sen jälkeen, kun i alakohdassa kuvatut toimenpiteet oli suoritettu; c) eläimet tulevat pitopaikasta, jossa ei ole raportoitu hevosen näivetystautia lähtöä edeltäneiden 90 päivän aikana, tai jos ne tulevat pitopaikasta, jossa hevosen näivetystauti on raportoitu lähtöä edeltäneiden 12 kuukauden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoitusta, kunnes i) tartunnan saaneet eläimet on lopetettu ja hävitetty tai teurastettu ja pitopaikka on puhdistettu ja desinfioitu; ja ii) pitopaikassa jäljellä oleville eläimille on tehty hevosen näivetystaudin varalta testi negatiivisin tuloksin liitteessä I olevassa 9 osassa säädetyllä diagnoosimenetelmällä näytteistä, jotka oli otettu kahdella eri kerralla vähintään kolmen kuukauden välein sen jälkeen, kun i alakohdassa kuvatut toimenpiteet oli suoritettu; d) eläimet tulevat pitopaikasta, jossa ei ole raportoitu venezuelalaista hevosen enkefalomyeliittia lähtöä edeltäneiden kuuden kuukauden aikana tai, jos ne tulevat pitopaikasta, joka sijaitsee jäsenvaltiossa tai sen vyöhykkeellä, jossa on raportoitu venezuelalainen hevosen enkefalomyeliitti kahden edellisen vuoden aikana, ne täyttävät i alakohdan edellytykset ja joko ii tai iii alakohdan edellytykset: i) ne ovat olleet kliinisesti terveitä vähintään 21 päivän ajan ennen lähtöä, ja kaikille ii tai iii alakohdassa tarkoitetuille eläimille, joiden päivittäin mitattu ruumiinlämpö nousi normaalin fysiologisen vaihteluvälin yli, on tehty venezuelalaisen hevosen enkefalomyeliitin varalta diagnostinen testi negatiivisin tuloksin liitteessä I olevan 10 osan 1 kohdassa säädetyllä diagnoosimenetelmällä; ja ii) eläimet on pidetty karanteenissa vähintään 21 päivän ajan suojattuina tartuntaa levittäviltä hyönteisiltä, ja joko — niille on annettu täydellinen primaarinen rokotuskierros venezuelalaista hevosen enkefalomyeliittia vastaan ja uusintarokotus valmistajan suositusten mukaisesti vähintään 60 päivää ja enintään 12 kuukautta ennen lähettämispäivää; tai — niille on tehty venezuelalaisen hevosen enkefalomyeliitin varalta testi negatiivisin tuloksin liitteessä I olevan 10 osan 1 kohdan b alakohdassa säädetyllä diagnoosimenetelmällä näytteestä, joka on otettu aikaisintaan 14 päivää karanteenin alkamispäivän jälkeen; iii) eläimille on tehty — testi venezuelalaisen hevosen enkefalomyeliitin varalta liitteessä I olevan 10 osan 1 kohdan b alakohdassa säädetyllä diagnoosimenetelmällä parinäytteistä, jotka otettiin kahdella eri kerralla 21 päivän välein ja joista jälkimmäinen otettiin lähtöpäivää edeltäneiden 10 päivän aikana, eikä vasta-ainepitoisuus noussut; ja — testi venezuelalaisen hevosen enkefalomyeliittiviruksen genomin osoittamiseksi negatiivisin tuloksin liitteessä I olevan 10 osan 2 kohdassa säädetyllä diagnoosimenetelmällä näytteestä, joka on otettu 48 tunnin kuluessa ennen lähtöä, ja eläimet on suojattu tartuntaa levittäviltä hyönteisiltä näytteenoton jälkeen lähtöön saakka; e) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; f) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; g) eläimet eivät ole olleet kosketuksissa a–f alakohdassa tarkoitettujen tautien osalta luetteloituihin lajeihin kuuluvien eläinten kanssa, jotka eivät täyttäneet a–e alakohdassa säädettyjä vaatimuksia lähtöä edeltäneiden 30 päivän aikana eivätkä f alakohdassa säädettyä vaatimusta lähtöä edeltäneiden 15 päivän aikana.

2. Poiketen siitä, mitä 1 kohdan a, b ja c alakohdassa säädetään, 1 kohdan a, b ja c alakohdassa tarkoitettuja siirtorajoituksia on sovellettava vähintään 30 päivää sen jälkeen, kun pitopaikan viimeinen 1 kohdan a, b ja c alakohdassa tarkoitetun kyseisen taudin osalta luetteloituun lajiin kuuluva eläin on joko lopetettu ja hävitetty tai teurastettu ja tilat on puhdistettu ja desinfioitu.

3. Jäljempänä 76 artiklassa tarkoitettua eläinterveystodistusta pyytävän toimijan on toimivaltaisen viranomaisen pyynnöstä toimitettava osoitetiedot niistä hevoseläimiä pitävistä pitopaikoista, joissa siirrettäväksi tarkoitettuja hevoseläimiä on pidetty toiseen jäsenvaltioon suunniteltua siirtoa edeltäneiden 30 päivän ajan.







5 jakso

Kamelieläimet

23 artikla

Pidettävien kamelieläinten siirtoja toisiin jäsenvaltioihin koskevat vaatimukset

1. Toimijat saavat siirtää pidettäviä kamelieläimiä toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet ovat olleet pitopaikassa yhtäjaksoisesti vähintään 30 päivän ajan ennen lähtöä tai syntymästä asti, jos ne ovat alle 30 päivän ikäisiä, eivätkä ne tänä aikana ole olleet kosketuksissa pidettäviin kamelieläimiin, joiden terveystilanne on heikompi tai joihin sovelletaan siirtorajoituksia eläinterveyteen liittyvistä syistä, eivätkä sellaisesta pitopaikasta tuleviin pidettäviin eläimiin, joka ei täyttänyt b alakohdassa vahvistettuja vaatimuksia; b) kaikki eläimet, jotka saapuvat unioniin kolmannesta maasta tai alueelta a alakohdassa tarkoitettujen eläinten lähtöä edeltäneiden 30 päivän aikana ja jotka tuodaan pitopaikkaan, jossa kyseiset eläimet ovat, pidetään erillään siten, että estetään niiden joutuminen välittömästi tai välillisesti kosketuksiin kaikkien muiden kyseisessä pitopaikassa olevien eläinten kanssa; c) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; d) eläimet tulevat pitopaikasta, jossa ei ole raportoitu Brucella abortus-, B. melitensis- ja B. suis -tartuntaa kamelieläimissä lähtöä edeltäneiden 42 päivän aikana, ja eläimille on tehty Brucella abortus-, B. melitensis- ja B. suis -tartunnan varalta testi negatiivisin tuloksin jollakin liitteessä I olevassa 1 osassa säädetyistä diagnoosimenetelmistä näytteestä, joka on otettu lähtöä edeltäneiden 30 päivän aikana ja poikineiden naaraiden tapauksessa vähintään 30 päivän kuluttua poikimisesta; e) eläimet tulevat pitopaikasta, jossa on toteutettu kyseisessä pitopaikassa pidettävien kamelieläinten seurantaa Mycobacterium tuberculosis complex -tartunnan (M. bovis, M. caprae ja M. tuberculosis) varalta liitteessä II olevan 2 osan 1 ja 2 kohdan mukaisesti vähintään lähtöä edeltäneiden 12 kuukauden ajan, ja kyseisenä aikana i) edellä a alakohdassa tarkoitettuun pitopaikkaan on tuotu kamelieläimiä ainoastaan pitopaikoista, joissa sovelletaan tässä kohdassa säädettyjä toimenpiteitä; ii) jos kyseisessä pitopaikassa pidettävissä kamelieläimissä on raportoitu Mycobacterium tuberculosis complex -tartunta (M. bovis, M. caprae ja M. tuberculosis), on toteutettu liitteessä II olevan 2 osan 3 kohdan mukaisia toimenpiteitä; f) jos eläimet siirretään jäsenvaltioon tai sen vyöhykkeelle, jolla on naudan tarttuvan rinotrakeiitin / tarttuvan pustulaarisen vulvovaginiitin osalta taudista vapaa asema tai taudin hyväksytty hävittämisohjelma nautaeläinten osalta, ne tulevat pitopaikasta, jossa ei ole raportoitu naudan tarttuvaa rinotrakeiittia / tarttuvaa pustulaarista vulvovaginiittia kamelieläimissä lähtöä edeltäneiden 30 päivän aikana; g) eläimet tulevat pitopaikasta, joka sijaitsee alueella, jolla kyseisen pitopaikan ympärillä vähintään 150 km:n säteellä ei lähtöä edeltäneiden kahden vuoden aikana ole raportoitu epitsoottisen verenvuototautiviruksen aiheuttamaa tartuntaa missään pitopaikassa; h) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; i) eläimet tulevat pitopaikasta, jossa ei ole raportoitu surraa (Trypanosoma evansi) lähtöä edeltäneiden 30 päivän aikana, ja jos ne tulevat pitopaikasta, jossa surra (Trypanosoma evansi) on raportoitu lähtöä edeltäneiden kahden vuoden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoitusta, kunnes i) tartunnan saaneet eläimet on poistettu pitopaikasta; ja ii) pitopaikassa jäljellä oleville eläimille on tehty surran (Trypanosoma evansi) varalta testi negatiivisin tuloksin jollakin liitteessä I olevassa 3 osassa säädetyistä diagnoosimenetelmistä näytteistä, jotka oli otettu vähintään kuusi kuukautta sen jälkeen, kun tartunnan saaneet eläimet oli poistettu pitopaikasta; j) eläimet täyttävät vähintään yhden delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista sinikieliviruksen aiheuttamaa tartuntaa (serotyypit 1–24) koskevista vaatimuksista, lukuun ottamatta tapauksia, joissa eläimet siirretään 24 artiklan mukaisesti; k) jäljempänä 32 ja 33 artiklassa säädetyt edellytykset täyttyvät soveltuvissa tapauksissa.

2. Edellä olevan 1 kohdan säännöksiä ei sovelleta 25 artiklan mukaisiin teurastettaviksi tarkoitettuihin pidettäviin kamelieläimiin.

24 artikla

Poikkeukset, jotka koskevat pidettävien kamelieläinten siirtoja toisiin jäsenvaltioihin tai niiden vyöhykkeille sinikieliviruksen aiheuttaman tartunnan (serotyypit 1–24) osalta

Poiketen siitä, mitä 23 artiklan 1 kohdan h alakohdassa säädetään, alkuperäjäsenvaltion toimivaltainen viranomainen voi myöntää luvan pidettävien kamelieläinten, jotka eivät täytä vähintään yhtä delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista, siirtoon toiseen jäsenvaltioon tai sen vyöhykkeelle,

a) jolla on sinikieliviruksen aiheuttaman tartunnan (serotyypit 1–24) osalta taudista vapaa asema tai hyväksytty hävittämisohjelma, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa delegoidun asetuksen (EU) 2020/689 43 artiklan 2 kohdassa tarkoitettujen edellytysten mukaisesti;

b) jolla ei ole sinikieliviruksen aiheuttaman tartunnan (serotyypit 1–24) osalta taudista vapaata asemaa eikä hyväksyttyä hävittämisohjelmaa, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa. Jos määräpaikkana oleva jäsenvaltio asettaa edellytyksiä tällaista siirtoa koskevan luvan myöntämiselle, kyseisten edellytysten on kuuluttava delegoidun asetuksen (EU) 2020/689 liitteessä V olevan II osan 2 luvun 1 jakson 5–8 kohdassa tarkoitettuihin edellytyksiin.

25 artikla

Poikkeus, joka koskee teurastettaviksi tarkoitettujen pidettävien kamelieläinten siirtoja toisiin jäsenvaltioihin

Poiketen siitä, mitä 23 artiklassa säädetään, toimijat saavat siirtää teurastettaviksi tarkoitettuja pidettäviä kamelieläimiä toiseen jäsenvaltioon tai sen vyöhykkeelle, jos kyseiset eläimet tulevat pitopaikasta,

a) jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana;

b) jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana;

c) jossa ei ole raportoitu sinikieliviruksen aiheuttamaa tartuntaa (serotyypit 1–24) lähtöä edeltäneiden 30 päivän aikana.







6 jakso

Hirvieläimet

26 artikla

Pidettävien hirvieläinten siirtoja toisiin jäsenvaltioihin koskevat vaatimukset

1. Toimijat saavat siirtää pidettäviä hirvieläimiä toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet ovat olleet pitopaikassa yhtäjaksoisesti vähintään 30 päivän ajan ennen lähtöä tai syntymästä asti, jos ne ovat alle 30 päivän ikäisiä, eivätkä ne tänä aikana ole olleet kosketuksissa pidettäviin hirvieläimiin, joiden terveystilanne on heikompi tai joihin sovelletaan siirtorajoituksia eläinterveyteen liittyvistä syistä, eivätkä sellaisesta pitopaikasta tuleviin pidettäviin eläimiin, joka ei täyttänyt b alakohdassa vahvistettuja vaatimuksia; b) kaikki eläimet, jotka saapuvat unioniin kolmannesta maasta tai alueelta a alakohdassa tarkoitettujen eläinten lähtöä edeltäneiden 30 päivän aikana ja jotka tuodaan pitopaikkaan, jossa kyseiset eläimet ovat, pidetään erillään siten, että estetään niiden joutuminen välittömästi tai välillisesti kosketuksiin kaikkien muiden kyseisessä pitopaikassa olevien eläinten kanssa; c) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; d) eläimet tulevat pitopaikasta, jossa ei ole raportoitu Brucella abortus-, B. melitensis- ja B. suis -tartuntaa hirvieläimissä lähtöä edeltäneiden 42 päivän aikana; e) eläimet tulevat pitopaikasta, jossa on toteutettu kyseisessä pitopaikassa pidettävien hirvieläinten seurantaa Mycobacterium tuberculosis complex -tartunnan (M. bovis, M. caprae ja M. tuberculosis) varalta liitteessä II olevan 3 osan 1 ja 2 kohdan mukaisesti vähintään lähtöä edeltäneiden 12 kuukauden ajan, ja kyseisenä aikana i) edellä a alakohdassa tarkoitettuun pitopaikkaan on tuotu hirvieläimiä ainoastaan pitopaikoista, joissa sovelletaan tässä kohdassa säädettyjä toimenpiteitä; ii) jos kyseisessä pitopaikassa pidettävissä hirvieläimissä on raportoitu Mycobacterium tuberculosis complex -tartunta (M. bovis, M. caprae ja M. tuberculosis), on toteutettu liitteessä II olevan 3 osan 3 kohdan mukaisia toimenpiteitä; f) jos eläimet siirretään jäsenvaltioon tai sen vyöhykkeelle, jolla on naudan tarttuvan rinotrakeiitin / tarttuvan pustulaarisen vulvovaginiitin osalta taudista vapaa asema tai taudin hyväksytty hävittämisohjelma nautaeläinten osalta, ne tulevat pitopaikasta, jossa ei ole raportoitu naudan tarttuvaa rinotrakeiittia / tarttuvaa pustulaarista vulvovaginiittia hirvieläimissä lähtöä edeltäneiden 30 päivän aikana; g) eläimet tulevat pitopaikasta, joka sijaitsee alueella, jolla kyseisen pitopaikan ympärillä vähintään 150 km:n säteellä ei lähtöä edeltäneiden kahden vuoden aikana ole raportoitu epitsoottisen verenvuototautiviruksen aiheuttamaa tartuntaa missään pitopaikassa; h) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; i) eläimet tulevat pitopaikasta, jossa ei ole raportoitu surraa (Trypanosoma evansi) lähtöä edeltäneiden 30 päivän aikana, ja jos ne tulevat pitopaikasta, jossa surra (Trypanosoma evansi) on raportoitu lähtöä edeltäneiden kahden vuoden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoitusta, kunnes i) tartunnan saaneet eläimet on poistettu pitopaikasta; ja ii) pitopaikassa jäljellä oleville eläimille on tehty surran (Trypanosoma evansi) varalta testi negatiivisin tuloksin jollakin liitteessä I olevassa 3 osassa säädetyistä diagnoosimenetelmistä näytteistä, jotka oli otettu vähintään kuusi kuukautta sen jälkeen, kun tartunnan saaneet eläimet oli poistettu pitopaikasta; j) eläimet täyttävät vähintään yhden delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista sinikieliviruksen aiheuttamaa tartuntaa (serotyypit 1–24) koskevista vaatimuksista, lukuun ottamatta tapauksia, joissa eläimet siirretään 27 artiklan mukaisesti; k) jäljempänä 32 ja 33 artiklassa säädetyt edellytykset täyttyvät soveltuvissa tapauksissa.

2. Edellä olevan 1 kohdan säännöksiä ei sovelleta 28 artiklan mukaisiin teurastettaviksi tarkoitettuihin pidettäviin hirvieläimiin.

27 artikla

Poikkeukset, jotka koskevat pidettävien hirvieläinten siirtoja toisiin jäsenvaltioihin tai niiden vyöhykkeille sinikieliviruksen aiheuttaman tartunnan (serotyypit 1–24) osalta

Poiketen siitä, mitä 26 artiklan 1 kohdan h alakohdassa säädetään, alkuperäjäsenvaltion toimivaltainen viranomainen voi myöntää luvan pidettävien hirvieläinten, jotka eivät täytä vähintään yhtä delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista, siirtoon toiseen jäsenvaltioon tai sen vyöhykkeelle,

a) jolla on sinikieliviruksen aiheuttaman tartunnan (serotyypit 1–24) osalta taudista vapaa asema tai hyväksytty hävittämisohjelma, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa delegoidun asetuksen (EU) 2020/689 43 artiklan 2 kohdassa tarkoitettujen edellytysten mukaisesti;

b) jolla ei ole sinikieliviruksen aiheuttaman tartunnan (serotyypit 1–24) osalta taudista vapaata asemaa eikä hyväksyttyä hävittämisohjelmaa, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa. Jos määräpaikkana oleva jäsenvaltio asettaa edellytyksiä tällaista siirtoa koskevan luvan myöntämiselle, kyseisten edellytysten on kuuluttava delegoidun asetuksen (EU) 2020/689 liitteessä V olevan II osan 2 luvun 1 jakson 5–8 kohdassa tarkoitettuihin edellytyksiin.

28 artikla

Poikkeus, joka koskee teurastettaviksi tarkoitettujen pidettävien hirvieläinten siirtoja toisiin jäsenvaltioihin

Poiketen siitä, mitä 26 artiklassa säädetään, toimijat saavat siirtää teurastettaviksi tarkoitettuja pidettäviä hirvieläimiä toiseen jäsenvaltioon tai sen vyöhykkeelle, jos kyseiset eläimet tulevat pitopaikasta,

a) jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana;

b) jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana;

c) jossa ei ole raportoitu sinikieliviruksen aiheuttamaa tartuntaa (serotyypit 1–24) lähtöä edeltäneiden 30 päivän aikana.







7 jakso

Muut sorkka- ja kavioeläimet

29 artikla

Muiden pidettävien sorkka- ja kavioeläinten siirtoja toisiin jäsenvaltioihin koskevat vaatimukset

1. Toimijat saavat siirtää muita pidettäviä sorkka- ja kavioeläimiä toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet ovat olleet pitopaikassa yhtäjaksoisesti vähintään 30 päivän ajan ennen lähtöä tai syntymästä asti, jos ne ovat alle 30 päivän ikäisiä, eivätkä ne tänä aikana ole olleet kosketuksissa muihin pidettäviin sorkka- ja kavioeläimiin, joiden terveystilanne on heikompi tai joihin sovelletaan siirtorajoituksia eläinterveyteen liittyvistä syistä, eivätkä sellaisesta pitopaikasta tuleviin pidettäviin eläimiin, joka ei täyttänyt b alakohdassa vahvistettuja vaatimuksia; b) kaikki eläimet, jotka saapuvat unioniin kolmannesta maasta tai alueelta a alakohdassa tarkoitettujen eläinten lähtöä edeltäneiden 30 päivän aikana ja jotka tuodaan pitopaikkaan, jossa kyseiset eläimet ovat, pidetään erillään siten, että estetään niiden joutuminen välittömästi tai välillisesti kosketuksiin kaikkien muiden kyseisessä pitopaikassa olevien eläinten kanssa; c) kun kyseessä ovat raivotautiviruksen aiheuttaman tartunnan osalta luetteloituihin lajeihin kuuluvat muut pidettävät sorkka- ja kavioeläimet, eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; d) kun kyseessä ovat Brucella abortus-, B. melitensis- ja B. suis -tartunnan osalta luetteloituihin lajeihin kuuluvat muut pidettävät sorkka- ja kavioeläimet, eläimet tulevat pitopaikasta, jossa ei ole raportoitu Brucella abortus-, B. melitensis- ja B. suis -tartuntaa kyseisen taudin osalta luetteloituihin lajeihin kuuluvissa muissa pidettävissä sorkka- ja kavioeläimissä lähtöä edeltäneiden 42 päivän aikana; e) kun kyseessä ovat Mycobacterium tuberculosis complex -tartunnan (M. bovis, M. caprae ja M. tuberculosis) osalta luetteloituihin lajeihin kuuluvat muut pidettävät sorkka- ja kavioeläimet, eläimet tulevat pitopaikasta, jossa ei ole raportoitu Mycobacterium tuberculosis complex -tartuntaa (M. bovis, M. caprae ja M. tuberculosis) kyseisen taudin osalta luetteloituihin lajeihin kuuluvissa pidettävissä eläimissä lähtöä edeltäneiden 42 päivän aikana; f) kun kyseessä ovat epitsoottisen verenvuototautiviruksen aiheuttaman tartunnan osalta luetteloituihin lajeihin kuuluvat muut pidettävät sorkka- ja kavioeläimet, eläimet tulevat pitopaikasta, joka sijaitsee alueella, jolla kyseisen pitopaikan ympärillä vähintään 150 km:n säteellä ei lähtöä edeltäneiden kahden vuoden aikana ole raportoitu epitsoottisen verenvuototautiviruksen aiheuttamaa tartuntaa missään pitopaikassa; g) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; h) kun kyseessä ovat surran (Trypanosoma evansi) osalta luetteloituihin lajeihin kuuluvat muut pidettävät sorkka- ja kavioeläimet, eläimet tulevat pitopaikasta, jossa ei ole raportoitu surraa (Trypanosoma evansi) lähtöä edeltäneiden 30 päivän aikana, ja jos ne tulevat pitopaikasta, jossa surra (Trypanosoma evansi) on raportoitu lähtöä edeltäneiden kahden vuoden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoitusta, kunnes i) tartunnan saaneet eläimet on poistettu pitopaikasta; ja ii) pitopaikassa jäljellä oleville eläimille on tehty surran (Trypanosoma evansi) varalta testi negatiivisin tuloksin jollakin liitteessä I olevassa 3 osassa säädetyistä diagnoosimenetelmistä näytteistä, jotka oli otettu vähintään kuusi kuukautta sen jälkeen, kun tartunnan saaneet eläimet oli poistettu pitopaikasta; i) kun kyseessä ovat sinikieliviruksen aiheuttaman tartunnan (serotyypit 1–24) osalta luetteloituihin lajeihin kuuluvat muut pidettävät sorkka- ja kavioeläimet, ne täyttävät vähintään yhden delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista sinikieliviruksen aiheuttamaa tartuntaa (serotyypit 1–24) koskevista vaatimuksista. Tätä alakohtaa ei sovelleta 30 artiklassa tarkoitettuihin muihin pidettäviin sorkka- ja kavioeläimiin; j) jäljempänä 32 ja 33 artiklassa säädetyt edellytykset täyttyvät soveltuvissa tapauksissa.

2. Edellä olevan 1 kohdan säännöksiä ei sovelleta 31 artiklan mukaisiin teurastettaviksi tarkoitettuihin muihin pidettäviin sorkka- ja kavioeläimiin.

30 artikla

Poikkeukset, jotka koskevat muiden pidettävien sorkka- ja kavioeläinten siirtoja toisiin jäsenvaltioihin tai niiden vyöhykkeille sinikieliviruksen aiheuttaman tartunnan (serotyypit 1–24) osalta

Poiketen siitä, mitä 29 artiklan 1 kohdan i alakohdassa säädetään, alkuperäjäsenvaltion toimivaltainen viranomainen voi myöntää luvan sinikieliviruksen aiheuttaman tartunnan (serotyypit 1–24) osalta luetteloituihin lajeihin kuuluvien muiden pidettävien sorkka- ja kavioeläinten, jotka eivät täytä vähintään yhtä delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista, siirtoon toiseen jäsenvaltioon tai sen vyöhykkeelle,

a) jolla on sinikieliviruksen aiheuttaman tartunnan (serotyypit 1–24) osalta taudista vapaa asema tai hyväksytty hävittämisohjelma, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa delegoidun asetuksen (EU) 2020/689 43 artiklan 2 kohdassa tarkoitettujen edellytysten mukaisesti;

b) jolla ei ole sinikieliviruksen aiheuttaman tartunnan (serotyypit 1–24) osalta taudista vapaata asemaa eikä hyväksyttyä hävittämisohjelmaa, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa. Jos määräpaikkana oleva jäsenvaltio asettaa edellytyksiä tällaista siirtoa koskevan luvan myöntämiselle, kyseisten edellytysten on kuuluttava delegoidun asetuksen (EU) 2020/689 liitteessä V olevan II osan 2 luvun 1 jakson 5–8 kohdassa tarkoitettuihin edellytyksiin.

31 artikla

Poikkeus, joka koskee teurastettaviksi tarkoitettujen muiden pidettävien sorkka- ja kavioeläinten siirtoja toisiin jäsenvaltioihin

Poiketen siitä, mitä 29 artiklassa säädetään, toimijat saavat siirtää teurastettaviksi tarkoitettuja muita pidettäviä sorkka- ja kavioeläimiä toiseen jäsenvaltioon tai sen vyöhykkeelle,

a) jos kyseiset eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana;

b) jos kyseiset eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana, kun kyseessä ovat raivotautiviruksen aiheuttaman tartunnan osalta luetteloituihin lajeihin kuuluvat muut pidettävät sorkka- ja kavioeläimet;

c) jos kyseiset eläimet tulevat pitopaikasta, jossa ei ole raportoitu sinikieliviruksen aiheuttamaa tartuntaa (serotyypit 1–24) lähtöä edeltäneiden 30 päivän aikana, kun kyseessä ovat sinikieliviruksen aiheuttaman tartunnan (serotyypit 1–24) osalta luetteloituihin lajeihin kuuluvat muut pidettävät sorkka- ja kavioeläimet.







8 jakso

Eläinterveyttä koskevat lisävaatimukset, joita sovelletaan sinikieliviruksen aiheuttamaan tartuntaan (serotyypit 1–24)

32 artikla

Bioturvaamis- ja riskinvähentämistoimenpiteet, jotka koskevat kuljetuksia toiseen jäsenvaltioon tai sen vyöhykkeelle, jolla on sinikieliviruksen aiheuttamasta tartunnasta (serotyypit 1–24) vapaa asema tai kyseisen taudin hyväksytty hävittämisohjelma

1. Toimijat saavat siirtää sinikieliviruksen aiheuttaman tartunnan osalta (serotyypit 1–24) luetteloituihin lajeihin kuuluvia pidettäviä eläimiä toiseen jäsenvaltioon tai sen vyöhykkeelle, jolla on kyseisestä taudista vapaa asema tai kyseisen taudin hyväksytty hävittämisohjelma, ainoastaan siinä tapauksessa, että vähintään yksi seuraavista vaatimuksista täyttyy: a) kuljetus tapahtuu jäsenvaltiossa tai sen vyöhykkeellä, jolla on sinikieliviruksen aiheuttamasta tartunnasta (serotyypit 1–24) vapaa asema; b) eläimet on suojattu tartunnanlevittäjiltä; ja i) suunniteltu matka ei sisällä eläinkuorman purkamista yhtä päivää pidemmäksi ajaksi; tai ii) eläimet puretaan kuormasta tartunnanlevittäjiltä suojatussa pitopaikassa; tai iii) eläimet puretaan kuormasta jäsenvaltiossa tai sen vyöhykkeellä tartunnanlevittäjistä vapaan kauden aikana; c) eläimet/eläimille i) on rokotettu kaikkia niitä sinikieliviruksen serotyyppejä (serotyypit 1–24) vastaan, jotka on raportoitu kauttakulkujäsenvaltiossa tai sen vyöhykkeellä, jonka kautta ne kulkevat, kahden viimeksi kuluneen vuoden aikana, ja rokotteen eritelmissä taattu immuniteettisuoja on eläimillä yhä voimassa; tai ii) on tehty positiivisin tuloksin serologinen testi, jolla voidaan osoittaa kaikkiin niihin sinikieliviruksen serotyyppeihin (serotyypit 1–24) kohdistuvat spesifit vasta-aineet, jotka on raportoitu kauttakulkujäsenvaltiossa tai sen vyöhykkeellä, jonka kautta ne kulkevat, lähtöä edeltäneiden kahden vuoden aikana; d) eläimet on tarkoitettu teurastettaviksi.

2. Poiketen siitä, mitä 1 kohdassa säädetään, alkuperäjäsenvaltion toimivaltainen viranomainen voi myöntää luvan pidettävien eläinten siirtoon, jos määräpaikkana olevan jäsenvaltion toimivaltainen viranomainen on ilmoittanut komissiolle ja muille jäsenvaltioille, että kyseisille siirroille on myönnetty lupa delegoidun asetuksen (EU) 2020/689 43 artiklan 2 kohdassa tarkoitettujen edellytysten mukaisesti ja yksi seuraavista edellytyksistä täyttyy: a) eläimet täyttävät erityiset eläinterveysvaatimukset, jotka määräpaikan toimivaltainen viranomainen on määritellyt sen varmistamiseksi, että eläimillä on ennen lähtöä riittävä immunologinen suoja kaikkien niiden sinikieliviruksen serotyyppien (serotyypit 1–24) osalta, jotka on raportoitu kauttakulkujäsenvaltiossa tai sen vyöhykkeellä, jonka kautta ne kulkevat, lähtöä edeltäneiden kahden vuoden aikana; tai b) eläimet täyttävät tämän kohdan a alakohdassa tai 1 kohdan c alakohdassa säädetyt vaatimukset sen varmistamiseksi, että ne on suojattu niiltä sinikieliviruksen serotyypeiltä, jotka on raportoitu kauttakulkujäsenvaltiossa tai sen vyöhykkeellä, jonka kautta ne kulkevat, lähtöä edeltäneiden kahden vuoden aikana ja joita ei ole raportoitu määräpaikana olevassa jäsenvaltiossa tai määräpaikkana olevalla vyöhykkeellä samana ajanjaksona.

33 artikla

Bioturvaamis- ja riskinvähentämistoimenpiteet, jotka koskevat kuljetuksia sellaisen toisen jäsenvaltion tai sen vyöhykkeen kautta, jolla on sinikieliviruksen aiheuttamasta tartunnasta (serotyypit 1–24) vapaa asema tai kyseisen taudin hyväksytty hävittämisohjelma

1. Toimijat saavat siirtää sinikieliviruksen aiheuttaman tartunnan osalta (serotyypit 1–24) luetteloituihin lajeihin kuuluvia eläimiä sellaisen toisen jäsenvaltion tai sen vyöhykkeen kautta, jolla on kyseisestä taudista vapaa asema tai kyseisen taudin hyväksytty hävittämisohjelma, ainoastaan siinä tapauksessa, että vähintään yksi seuraavista vaatimuksista täyttyy: a) eläimet täyttävät vähintään yhden delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista; tai b) kuljetusvälineet, joihin eläimet lastataan, on suojattu tartunnanlevittäjiltä kuljetuksen aikana; ja i) suunniteltu matka ei sisällä eläinkuorman purkamista yhtä päivää pidemmäksi ajaksi; tai ii) eläimet puretaan kuormasta tartunnanlevittäjiltä suojatussa pitopaikassa tai tartunnanlevittäjistä vapaan kauden aikana.

2. Poiketen siitä, mitä 1 kohdassa säädetään, alkuperäjäsenvaltion toimivaltainen viranomainen voi myöntää luvan sinikieliviruksen aiheuttaman tartunnan osalta (serotyypit 1–24) luetteloituihin lajeihin kuuluvien eläinten siirtoihin sellaisen toisen jäsenvaltion tai sen vyöhykkeen kautta, jolla on kyseisestä taudista vapaa asema tai kyseisen taudin hyväksytty hävittämisohjelma, jos kauttakulkujäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa delegoidun asetuksen (EU) 2020/689 43 artiklan 2 kohdan a, c ja d alakohdassa säädettyjen edellytysten mukaisesti.







3 LUKU

Eläinterveyttä koskevat lisävaatimukset, joita sovelletaan siipikarjan ja siitosmunien siirtoihin toisiin jäsenvaltioihin







1 jakso

Siipikarja

34 artikla

Siitossiipikarjan ja tuotantosiipikarjan siirtoja koskevat vaatimukset

1. Toimijat saavat siirtää siitossiipikarjaa ja tuotantosiipikarjaa toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet ovat olleet yhtäjaksoisesti yhdessä tai useammassa hyväksytyssä siipikarjaa pitävässä pitopaikassa i) kuoriutumisesta lähtien tai ii) vähintään ▼M1 — lähtöä edeltäneiden 42 päivän ajan, kun kyse on siitossiipikarjasta ja lihan tai kulutukseen tarkoitettujen munien tai muiden tuotteiden tuotantoa varten kasvatettavasta tuotantosiipikarjasta; ▼B — lähtöä edeltäneiden 21 päivän ajan, kun kyse on riistalintujen luontoon istuttamista varten kasvatettavasta tuotantosiipikarjasta; b) eläimet tulevat parvesta, jossa ei ole raportoitu Salmonella Pullorum-, S. Gallinarum- ja S. arizonae -bakteerin aiheuttamaa tartuntaa, ja kyseiset eläimet tulevat pitopaikoista, joissa on toteutettu seuraavat toimenpiteet siinä tapauksessa, että niissä on vahvistettu Salmonella Pullorum-, S. Gallinarum- ja S. arizonae -bakteerin aiheuttama tartunta lähtöä edeltäneiden 12 kuukauden aikana: i) tartunnan saanut parvi on teurastettu tai lopetettu ja hävitetty; ii) pitopaikka on puhdistettu ja desinfioitu i alakohdassa tarkoitetun tartunnan saaneen parven teurastamisen tai lopettamisen jälkeen; iii) edellä ii alakohdassa tarkoitetun puhdistuksen ja desinfioinnin jälkeen kaikki pitopaikan parvet on testattu negatiivisin tuloksin Salmonella Pullorum-, S. Gallinarum- ja S. arizonae -bakteerin aiheuttaman tartunnan varalta kahdella testillä, jotka on tehty vähintään 21 päivän välein delegoidun asetuksen (EU) 2019/2035 8 artiklan b alakohdassa tarkoitetun seurantaohjelman mukaisesti; c) eläimet tulevat parvesta, jossa ei ole raportoitu lintujen mykoplasmoosia (Mycoplasma gallisepticum ja M. meleagridis), ja kyseiset eläimet tulevat pitopaikoista, joissa on toteutettu seuraavat toimenpiteet siinä tapauksessa, että niissä on vahvistettu lintujen mykoplasmoosi (Mycoplasma gallisepticum ja M. meleagridis) lähtöä edeltäneiden 12 kuukauden aikana: joko i) tartunnan saanut parvi on testattu negatiivisin tuloksin lintujen mykoplasmoosin (Mycoplasma gallisepticum ja M. meleagridis) varalta kahdella testillä, jotka on tehty koko parvelle vähintään 60 päivän välein delegoidun asetuksen (EU) 2019/2035 8 artiklan b alakohdassa tarkoitetun seurantaohjelman mukaisesti; tai ii) tartunnan saanut parvi on teurastettu tai se on lopetettu ja hävitetty, pitopaikka on puhdistettu ja desinfioitu, ja puhdistuksen ja desinfioinnin jälkeen kaikki pitopaikan parvet on testattu negatiivisin tuloksin lintujen mykoplasmoosin (Mycoplasma gallisepticum ja M. meleagridis) varalta kahdella testillä, jotka on tehty vähintään 21 päivän välein delegoidun asetuksen (EU) 2019/2035 8 artiklan b alakohdassa tarkoitetun seurantaohjelman mukaisesti; d) eläimet tulevat parvista, joissa ei ilmene kyseisten lajien osalta merkityksellisten luetteloitujen tautien kliinisiä merkkejä eikä niissä epäillä tällaisten tautien esiintymistä; ▼M1 e) delegoidun asetuksen (EU) 2020/689 3 artiklan 1 kohdan mukaisessa seurannassa ei ole havaittu yhtäkään vahvistettua matalapatogeenisten lintuinfluenssavirusten aiheuttamaa tartuntatapausta eläinten alkuperäparvessa lähtöä edeltäneiden 21 päivänä aikana; ▼B f) kun kyse on riistalintujen luontoon istuttamista varten kasvatettavasta tuotantosiipikarjasta, eläimet eivät lähtöä edeltäneiden 21 päivän aikana ole olleet kosketuksissa lintuihin, joiden terveystilanne on heikompi; g) kun kyse on ankoista ja hanhista, eläimille on tehty korkeapatogeenisen lintuinfluenssan varalta testi negatiivisin tuloksin liitteen IV mukaisesti; h) kyseisen siipikarjaluokan rokottamista koskevat asianmukaiset vaatimukset 41 ja 42 artiklan mukaisesti.

2. Edellä olevan 1 kohdan säännöksiä ei sovelleta 37 artiklan mukaiseen muun siipikarjan kuin sileälastaisten lintujen alle 20 yksilön siirtoon.

35 artikla

Teurastettavaksi tarkoitetun siipikarjan siirtoja koskevat vaatimukset

1. Toimijat saavat siirtää teurastettavaksi tarkoitettua siipikarjaa toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet ovat olleet yhtäjaksoisesti rekisteröidyssä tai hyväksytyssä siipikarjaa pitävässä pitopaikassa i) kuoriutumisesta lähtien; tai ii) vähintään lähtöä edeltäneiden 21 päivän ajan; b) eläimet tulevat parvista, joissa ei ilmene kyseisten lajien osalta merkityksellisten luetteloitujen tautien kliinisiä merkkejä eikä niissä epäillä tällaisten tautien esiintymistä; c) kyseisen siipikarjaluokan rokottamista koskevat asianmukaiset vaatimukset 41 ja 42 artiklan mukaisesti.

2. Edellä olevan 1 kohdan säännöksiä ei sovelleta, kun on kyse 37 artiklan mukaisesta alle 20:n muuhun siipikarjan kuin sileälastaisiin lintuihin kuuluvan linnun siirrosta.

36 artikla

Untuvikkojen siirtoja koskevat vaatimukset

1. Toimijat saavat siirtää untuvikkoja toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet tulevat hyväksytystä hautomosta; b) eläimet on haudottu siitosmunista, jotka i) täyttävät 38 artiklan vaatimukset ja ovat peräisin parvista, joille on tehty 91 artiklan 1 kohdan f alakohdan ja 91 artiklan 2 kohdan f alakohdan mukaiset tarkastukset; tai ii) ovat tulleet unioniin kolmannesta maasta tai alueelta tai jommankumman vyöhykkeeltä; c) kyseisen siipikarjaluokan rokottamista koskevat asianmukaiset vaatimukset 41 ja 42 artiklan mukaisesti.

2. Niiden untuvikkojen osalta, jotka on haudottu siitosmunista, jotka ovat tulleet unioniin kolmannesta maasta tai alueelta tai jommankumman vyöhykkeeltä, untuvikkojen alkuperäjäsenvaltion toimivaltaisen viranomaisen on ilmoitettava aiottuna määräpaikkana olevan jäsenvaltion toimivaltaiselle viranomaiselle, että siitosmunat ovat tulleet unioniin kolmannesta maasta.

3. Edellä olevien 1 ja 2 kohdan säännöksiä ei sovelleta 37 artiklan mukaiseen muun siipikarjan kuin sileälastaisten lintujen alle 20 yksilön siirtoon.

▼M1

37 artikla

Poikkeus, joka koskee alle 20:n muuhun siipikarjaan kuin sileälastaisiin lintuihin kuuluvan linnun siirtoja

1. Poiketen siitä, mitä 34, 35 ja 36 artiklassa säädetään, toimijat saavat siirtää alle 20 muuhun siipikarjaan kuin sileälastaisiin lintuihin kuuluvaa lintua toiseen jäsenvaltioon, jos seuraavat vaatimukset täyttyvät: a) eläimet tulevat parvista, jotka ovat olleet yhtäjaksoisesti yhdessä ja samassa rekisteröidyssä pitopaikassa kuoriutumisesta lähtien tai vähintään 21 päivän ajan ennen lähtöä; b) eläimet tulevat parvista, joissa ei ilmene kyseisten lajien osalta merkityksellisten luetteloitujen tautien kliinisiä merkkejä eikä niissä epäillä tällaisten tautien esiintymistä; c) delegoidun asetuksen (EU) 2020/689 3 artiklan 1 kohdan mukaisessa seurannassa ei ole havaittu yhtäkään vahvistettua matalapatogeenisten lintuinfluenssavirusten aiheuttamaa tartuntatapausta eläinten alkuperäparvessa lähtöä edeltäneiden 21 päivänä aikana; d) eläimet eivät ole lähtöä edeltäneiden 21 päivän aikana olleet kosketuksissa hiljattain saapuneeseen siipikarjaan tai lintuihin, joiden terveystilanne on heikompi; e) kun kyse on ankoista ja hanhista, lukuun ottamatta teurastettaviksi tarkoitettuja ankkoja ja hanhia, eläimille on tehty korkeapatogeenisen lintuinfluenssan varalta testi negatiivisin tuloksin liitteen IV mukaisesti; f) eläimille on tehty Salmonella Pullorum-, S. Gallinarum- ja S. arizonae -bakteerin aiheuttaman tartunnan ja lintujen mykoplasmoosin (Mycoplasma gallisepticum ja M. meleagridis) varalta testit negatiivisin tuloksin liitteen V mukaisesti; g) kyseisen siipikarjaluokan rokottamista koskevat asianmukaiset vaatimukset 41 ja 42 artiklan mukaisesti.

2. Niiden untuvikkojen osalta, jotka on haudottu siitosmunista, jotka ovat tulleet unioniin kolmannesta maasta tai alueelta tai jommankumman vyöhykkeeltä, untuvikkojen alkuperäjäsenvaltion toimivaltaisen viranomaisen on ilmoitettava aiottuna määräpaikkana olevan jäsenvaltion toimivaltaiselle viranomaiselle, että siitosmunat ovat tulleet unioniin kolmannesta maasta.

▼B







2 jakso

Siipikarjan siitosmunat

38 artikla

Siipikarjan siitosmunien siirtoja koskevat vaatimukset

Toimijat saavat siirtää siipikarjan siitosmunia toiseen jäsenvaltioon ainoastaan siinä tapauksessa, että kyseiset munat täyttävät seuraavat vaatimukset:

a) ne tulevat hyväksytystä pitopaikasta;

b) ne ovat peräisin parvista, jotka ovat olleet yhtäjaksoisesti yhdessä tai useammassa hyväksytyssä siipikarjaa pitävässä pitopaikassa kuoriutumisesta lähtien tai vähintään munien keräämistä edeltäneiden 42 päivän ajan;

c) ne ovat peräisin eläimistä, jotka täyttävät 34 artiklan 1 kohdan b, c ja d alakohdan vaatimukset;

d) ne on merkitty yksilöllisesti delegoidun asetuksen (EU) 2019/2035 21 artiklan a alakohdassa tarkoitetulla alkuperäparven pitopaikan hyväksyntänumerolla;

e) ne on desinfioitu;

f) rokottamista koskevat asianmukaiset vaatimukset 41 ja 42 artiklan mukaisesti.

39 artikla

Poikkeus, joka koskee muun siipikarjan kuin sileälastaisten lintujen alle 20 siitosmunan siirtoja

Poiketen siitä, mitä 38 artiklassa säädetään, toimijat saavat tehdä muun siipikarjan kuin sileälastaisten lintujen alle 20 siitosmunan siirtoja toiseen jäsenvaltioon, jos kyseiset munat täyttävät seuraavat vaatimukset:

a) ne tulevat rekisteröidystä pitopaikasta;

b) ne ovat peräisin parvista, i) jotka ovat olleet yhtäjaksoisesti rekisteröidyssä pitopaikassa kuoriutumisesta lähtien tai vähintään munien keräämistä edeltäneiden 21 päivän ajan; ii) joissa ei ilmene kyseisten lajien osalta merkityksellisten luetteloitujen tautien kliinisiä merkkejä eikä niissä epäillä tällaisten tautien esiintymistä; iii) joille on tehty Salmonella Pullorum-, S. Gallinarum- ja S. arizonae -bakteerin aiheuttaman tartunnan ja lintujen mykoplasmoosin (Mycoplasma gallisepticum ja M. meleagridis) varalta testit negatiivisin tuloksin liitteen V mukaisesti;

c) rokottamista koskevat asianmukaiset vaatimukset 41 ja 42 artiklan mukaisesti.

40 artikla

Poikkeukset, jotka koskevat erikseen määritellyistä taudinaiheuttajista vapaiden munien siirtoja

Poiketen siitä, mitä 38 artiklassa säädetään, toimijat saavat siirtää erikseen määritellyistä taudinaiheuttajista vapaita munia toiseen jäsenvaltioon ainoastaan siinä tapauksessa, että kyseiset munat täyttävät seuraavat vaatimukset:

a) ne tulevat hyväksytystä siipikarjaa pitävästä pitopaikasta;

b) ne ovat peräisin erikseen määritellyistä taudinaiheuttajista vapaista siipikarjaparvista sellaisina kuin kyseiset taudinaiheuttajat on kuvattu Euroopan farmakopeassa, ja kaikista tämän erityisaseman saamiseksi vaadituista kokeista ja kliinisistä tutkimuksista on saatu suotuisat tulokset;

c) ne on merkitty yksilöllisesti delegoidun asetuksen (EU) 2019/2035 21 artiklan a alakohdassa tarkoitetulla alkuperäisen pitopaikan hyväksyntänumerolla.







3 jakso

Rokottamista koskevat vaatimukset

41 artikla

Vaatimukset, jotka koskevat rokottamista Newcastlen tautiviruksen aiheuttamaa tartuntaa vastaan

Jos siipikarja, siipikarjan siitosmunat tai siitosmunien alkuperäparvet tai untuvikot on rokotettu Newcastlen tautiviruksen aiheuttamaa tartuntaa vastaan muilla kuin inaktivoiduilla rokotteilla, annettujen rokotteiden on täytettävä liitteessä VI säädetyt kriteerit.







4 jakso

Erityisedellytykset siirroille jäsenvaltioihin tai niiden vyöhykkeille, joilla on newcastlen tautiviruksen aiheuttamasta tartunnasta vapaa asema ilman rokotuksia

42 artikla

Lisävaatimukset, jotka koskevat siipikarjan ja siipikarjan siitosmunien siirtoja jäsenvaltioon tai sen vyöhykkeelle, jolla on Newcastlen tautiviruksen aiheuttamasta tartunnasta vapaa asema ilman rokotuksia

Toimijat saavat siirtää siipikarjaa ja siipikarjan siitosmunia jäsenvaltiosta tai sen vyöhykkeeltä, jolla ei ole Newcastlen tautiviruksen aiheuttamasta tartunnasta vapaata asemaa ilman rokotuksia, jäsenvaltioon tai sen vyöhykkeelle, jolla on Newcastlen tautiviruksen aiheuttamasta tartunnasta vapaa asema ilman rokotuksia, ainoastaan siinä tapauksessa, että kyseiset eläimet ja siitosmunat täyttävät 1–3 jaksossa asianomaisille hyödykkeille vahvistettujen vaatimusten lisäksi seuraavat vaatimukset Newcastlen tautiviruksen aiheuttaman tartunnan osalta:

a) kun kyse on siitossiipikarjasta ja tuotantosiipikarjasta, i) niitä ei ole rokotettu Newcastlen tautiviruksen aiheuttamaa tartuntaa vastaan; ii) ne on pidetty eristettyinä lähtöä edeltäneiden 14 päivän ajan joko alkuperäisessä pitopaikassa virk